הוועדה המיוחדת ליישום הנגשת המידע הממשלתי ועקרונות שקיפותו לציבור, כנסת 20, פרוטוקול מספר 49, 2016-07-05 11:00

סתיו שפיר: שלום לכולם.

סתיו שפיר: אנחנו עושים פה דיון על שקיפות במועצות הדתיות בעקבות הצעה לדיון מהיר של חברי הכנסת אלעזר שטרן, מרב מיכאלי ויוליה מלינובסקי.

סתיו שפיר: אני אבקש מכם לפתוח.

סתיו שפיר: מי מכם רוצה להתחיל?

אלעזר שטרן: הנושא הזה של מועצות דתיות, אני כבר שאלתי עליו, יש שאלת יסוד, למה זה לא מחלקה בתוך העיר, למה לא חלים עליה העקרונות שיש על מחלקות מסודרות ואני חושב שהנושא הזה של הכנסת ההלכה והתרגום שלה לכוח פוליטי, או תפקידים, הוא גורם בעיניי לחילול השם ולהרחקת אנשים מתוך היהדות.

אלעזר שטרן: באופן כללי אנחנו יכולים לראות את זה, כמה פחות אנשים מתחתנים היום דרך הרבנות, כמה פחות אנשים, לצערי הרב, מתחתנים היום עם רב, ואני אומר את זה לצערי הרב, איך הכשרות מזוהה עם שחיתות, כמעט כדבר שיש בו זהות, איך התפקידים בתוך המועצות הדתיות מתמנים או לא מתמנים לפי זהות פוליטית עכשווית כשלצערי הרב זה תופס אולי כייעודה העיקרי, כדי לדאוג לסוג מסוים של תפיסת עולם, של תפקידים, והתוצאה, בעיניי לפחות, זה שהמועצות הדתיות סגורות בתוך עצמן, מנותקות ממה הציבור חושב על איך הם מתנהגים עם הכשרות, ממה הציבור חושב על איך הם מתנהגים עם הנישואים והגירושים ואני רואה את התוצאות.

אלעזר שטרן: הם יציגו כל מיני דברים אחרים, בתוך עמי אני יושב, אני הולך לחתונות, הילדים שלי הולכים לחתונות, אני הולך למקומות שיש בהם כשרות ואני רואה שניצול הכוח הזה, או הסוג הזה של המונופול של השירותים האלה, לצערי הרב הוא מרחיק אנשים מהיהדות.

אלעזר שטרן: אני שאלתי את השר לשירותי דת בזמנו שאלה על הנושא של איוש התפקידים, כמה אנשים ממונים מתוך תפקידים של שר וכמה ממנים אותם בתהליך שהם היו אמורים להתמנות.

אלעזר שטרן: קיבלתי לדעתי תשובה שלא מספקת את דעתי ולא מספקת את מה שאנחנו קוראים לא רק שקיפות, אלא את מה שאנחנו באמת רוצים לראות כיישום של תהליכים.

סתיו שפיר: מה אמרו לך?

אלעזר שטרן: הוא נתן לי מספרים והוא גם אמר לי שאנחנו עכשיו נשנה, תלה את זה בבית היהודי, תלה את זה עוד פעם - - - היהדות תלויה בתפיסות פוליטיות או במי מאייש תפקידים.

אלעזר שטרן: הייתה לו תשובה מה אנחנו הולכים לעשות והייתה לו תשובה און דה רקורד ואוף דה רקורד בהקשרים האלה.

אלעזר שטרן: אני חושב שהנושא של מערכת המחשוב, כמה שנים לקח לפתח אותה וגם מה היה האיום של מערכת המחשוב על הרבנות הראשית או על המועצות הדתיות, שאולי זה יחסוך קצת ואולי זה ינגיש קצת יותר את השירותים ופחות יהיו תלויים.

אלעזר שטרן: שש שנים לקח לפתח אותם, התחילו פיילוט בדצמבר 2015 בעשר מועצות דתיות.

אלעזר שטרן: אני אומר לכם שלקראת סוף 2015 גם דובר מתוך המשרד לשירותי דת על זה שיש התנגדות במועצות למערכת, למרות שעבר פה חוק על פתיחת אזורי - - - קראו לזה חוק צהר בזמנו.

אלעזר שטרן: הוא לא יושם, רק תחת איומים, לצערנו אני אומר את זה, בסיוע בית המשפט העליון המערכת הזאת הושקה, ואני מברך על זה, באפריל 2016.

אלעזר שטרן: אני לא יודע אם היא הוטמעה בכל המועצות הדתיות, את זה אני אשמח לשמוע.

אלעזר שטרן: לקראת פסח המכון לאסטרטגיה ציונית גילה שמועברים כספים לעמותות ללא קריטריונים והקריטריונים היחידים הלא שקופים שהיו שם, שחלק מהאנשים בעמותות האלה - - -

<עודד פלוס: איזה עמותות?

אלעזר שטרן: שמתעסקות ברווחה.

אלעזר שטרן: המכון לאסטרטגיה ציונית, זה מה שהוא גילה, והרבה פעמים הסתבר שהיתרון הכי גדול של העמותות האלה זה קרבה לחלק מהחברים במועצות הדתיות.

אלעזר שטרן: המכון לאסטרטגיה - - -

<עודד פלוס: מי העביר לעמותות?

אלעזר שטרן: אמרתי, מועצות דתיות.

<עודד פלוס: יש להם מה להעביר?

אלעזר שטרן: כן.

אלעזר שטרן: דרך אגב, עיני לא הייתה צרה שיהיה להם מה להעביר אם כמה דברים היו נפתרים.

סתיו שפיר: אנחנו כבר נגיע לדיונים האלה.

סתיו שפיר: אלעזר, תתמקד בבקשה בענייני השקיפות וצריך להתקדם.

אלעזר שטרן: יש לי עוד כמה נקודות, אבל אני מוכן לעצור פה בשביל לתת גם - - -

סתיו שפיר: יהיה לך עוד הרבה זמן לשאול גם שאלות, אל דאגה.

סתיו שפיר: בבקשה, חברת הכנסת מיכאלי.

מרב מיכאלי: תודה רבה.

מרב מיכאלי: קודם כל תודה לאלעזר שיזם את הדיון.

מרב מיכאלי: אני רוצה להגיד בבקשה, אני לא רוצה להכביר ולהוסיף על כל המילים, קודם כל יושבים, בעיקר, חברים ממשרד הדתות, שיש לנו שיתוף פעולה מאוד פורה בענייני פתירת סוגיית הובלת נפטרים.

מרב מיכאלי: אני יודעת שיש רצון טוב במשרד הדתות ואני מסכימה עם אלעזר שאפריורית, אני לא יודעת עד איזה שלב אנחנו מסכימות בעניין הזה, אבל אין לי ספק שדת ומדינה, כשהופכות את הדת למוסד של המדינה, אז כשאנשים נדרשים לציית, זה דבר ששמעתי את יעקב נאמן אומר, בגלגול יותר מוקדם שלו, שהוא לא רוצה שאנשים לא יחללו שבת כי הם מפחדים שהם יילכו לכלא.

מרב מיכאלי: זה דבר לא סביר, חוקי דת צריכים להיות חוקי דת, הם לא חוקי מדינה.

מרב מיכאלי: אבל אין ספק שמערבבים בזה כסף ציבורי שניתן למטרות של אספקת שירותי דת ואז נותנים לאנשים כוח להחליט איזה שירותי דת מספקים ואיזה לא, למי כן, למי לא ובאיזה תנאים, ועל כל זה באמת אין פיקוח, אני חושבת שבאמת, אני לא רוצה לדבר על שחיתות אישית, אבל שחיתות בוודאי זה יוצר.

מרב מיכאלי: אני חושבת שאנחנו צריכות וצריכים להתמקד ולבקש ממשרד הדתות בראש ובראשונה לקבל תשובה מה המנגנון שבו יש איזה שהוא פיקוח על המועצות הדתיות, על אופן הפעולה שלהן, על השירותים שהם נותנים, על קריטריונים לפיהם הם נותנים או לא נותנים, או מספקות או לא מספקות את השירותים שמתבקשים, לאיזה אוכלוסיות הן מספקות ולא מספקות, באיזה הצדקות הן לא מספקות כשהן לא מספקות וכו'.

מרב מיכאלי: אני רוצה להזכיר רק עוד דבר אחד, היה לנו גם במקביל מאבקים ארוכים בוועדת העבודה והרווחה על השכר של הבלניות.

מרב מיכאלי: הבלניות מוצאות את עצמן, זו דוגמה לצומת כזה במועצות הדתיות, הן מוצאות את עצמן מצד אחד שהשירותים שהן נותנות נכפים על נשים שלא רוצות בהם, מצד שני הן עצמן מקבלות שכר מחפיר ונאלצות לעבוד בתנאים לא תנאים.

מרב מיכאלי: כל הדברים האלה אמורים להיות באחריות מועצה דתית ולא אמורים בכלל להתאפשר, כי זה בדיוק אמור להיות מוסד שידאג, גם בין השאר, בטח ובטח לעובדות הכי מוחלשות שלו.

סתיו שפיר: תודה רבה.

סתיו שפיר: חברת הכנסת מלינובסקי.

יוליה מלינובסקי: אני חייבת להגיד, החברים פה יודעים את זה, שאני הייתי המון שנים במועצת העיר חולון ואני מכירה את השלטון המקומי.

יוליה מלינובסקי: 13 שנה הייתי חברת מועצה, ראש רשימה של ישראל ביתנו בחולון, מיניתי אנשים למועצה הדתית, מיניתי אישה למועצה הדתית בחולון, בלי שום התנגדות, קיבלו את זה כמשהו שאין מה לעשות.

מרב מיכאלי: היה בג"צ של לאה שקדיאל בירוחם, לפני 20 שנה?

מרב מיכאלי: לפני זה לא יכולת למנות אף אישה למועצה דתית.

יוליה מלינובסקי: אבל גם היום אני שומעת התנגדויות.

יוליה מלינובסקי: אצלנו זה לא היה כך, גם הייתי אישה, גם הייתי די מעורבת בנושא של המועצה הדתית בחולון.

יוליה מלינובסקי: אני חייבת להגיד שאני חושבת שזה שירות חשוב, שירות שאחוז מסוים, אחוז גדול של אזרחי ישראל ותושבי עיר צריכים אותו.

יוליה מלינובסקי: זה מאוד תלוי מי עומד בראש מועצה ואיך הוא רואה את הדברים.

יוליה מלינובסקי: אם האיש שעומד בראש המועצה רואה את טובת האזרח כערך עליון המועצה נותנת שירותים טובים.

יוליה מלינובסקי: הם יודעים להתגמש, הם יודעים להיות נחמדים, הם יודעים להיות אנושיים.

יוליה מלינובסקי: אם תרצי להתחתן תבואי לחולון, אני אעשה לך את ה - - -

מרב מיכאלי: תודה.

יוליה מלינובסקי: לא, ברצינות.

יוליה מלינובסקי: אני באמת משבחת פה משהו שאני מכירה מקרוב ואני חושבת שאם בחולון יכולים גם במקומות אחרים בארץ יכולים וחייבים ופה הדגש על חייבים.

יוליה מלינובסקי: הייתי המון שנים גם בוועדת ביקורת עירונית ואני יודעת איזה משימות הטלנו על מבקר העירייה וראיתי דוחות.

יוליה מלינובסקי: היום מועצות דתיות מבוקרות על ידי מבקר העירייה, מי שמבקר זה מועצת העיר או ועדת ביקורת, בהסכמה של ראש העיר, יש מסקנות וזה מיושם אחר כך בשטח, כי אי אפשר להתעלם מזה.

יוליה מלינובסקי: במועצות דתיות יש בעיות שהן מוכרות בכל המשק הישראלי, מה שנקרא עובדי דור א', שעדיין נמצאים ונמצאות במערכת, שהם לא מחתימים כרטיסים, שהם עובדים שעות נוספות, אבל זה לא רק במועצות דתיות.

יוליה מלינובסקי: זה קורה בחברת חשמל, במקורות, כל מה שהיה - - - גם בעיריית חולון עדיין יש עובדים שנקראים דור א', שהוא עובד 700 שעות נוספות בחודש, לא ברור לי איך, אבל עדיין זה קיים.

יוליה מלינובסקי: זה פשוט רק עניין של זמן.

יוליה מלינובסקי: הבעיה היא אחרת, שהמדינה לא נותנת לאייש את התקנים.

יוליה מלינובסקי: בן אדם יצא לפנסיה, נפטר, קרה משהו, יש תקן, המדינה לא מאפשרת לאייש את התקנים ומפה נולדות קומבינות.

יוליה מלינובסקי: כי אתה חייב למלא את התפקיד, אתה חייב שמישהו יעשה את העבודה הזאת אבל אין לך אפשרות למנות בן אדם באופן נורמלי, דרך מרכזים, כי לא מאפשרים לך, אז אתה מתחיל לעשות ממלא מקום, חצי משרה פה, חצי משרה שם.

יוליה מלינובסקי: משרד הדתות, אנחנו צריכים להחליט כמדינה, אנחנו רוצים מועצות דתיות, זה שירות חשוב, האזרחים צריכים את השירות הזה, איך זה אמור להיראות ואם כן, צריך לאייש תפקידים, צריך לתת משאבים למועצות הדתיות.

יוליה מלינובסקי: דרך אגב, היום כל תפקיד במועצה דתית זה דרך מכרז, שיהיה ברור, הבעיה שמכרזים פשוט לא יוצאים וזה מקור הבעיה.

אלעזר שטרן: למה הם לא יוצאים?

אלעזר שטרן: את חושבת שבגלל - - -

יוליה מלינובסקי: בגלל חוסר תקציבים.

יוליה מלינובסקי: אם אני הייתי מביאה אותך למועצות דתיות ואתה היית רואה באיזה מצב פיזי המבנים ובאיזה תנאי עבודה העובדים יושבים שם, לא היית אוהב את זה, וגם כשיושב הראש מקבל אומץ ומתחיל שיפוץ, אז שוב פעם, הוא צריך לעשות שמיניות באוויר, כדי לפחות שהמבנה יהיה בטיחותי.

יוליה מלינובסקי: אני לא מדברת איתך על עיר אחרת, אני מדברת חולון, שזה כביכול עדיין ברמה סוציו אקונומית יחסית נורמלית.

יוליה מלינובסקי: יושב הראש עושה שמיניות באוויר כדי איכשהו לעשות שיפוץ, שזה ייראה נורמלי ושלא יהיו חורים ברצפה והמדרגות לא ייפלו.

<קריאה: תבואי לתל אביב - - -

יוליה מלינובסקי: יכול להיות, לברכה, זה ככה צריך להיות.

סתיו שפיר: בואו נתמקד בבקשה בסוגיית השקיפות כדי שנוכל להתחיל להפנות שאלות גם - - -

יוליה מלינובסקי: בגלל זה אני מאוד שמחתי להצטרף לדיון הזה, אבל אני מנסה לקחת את הדיון למציאות שאני מכירה.

יוליה מלינובסקי: נושא השקיפות, כגוף מבוקר זו חובתם להיות שקופים, מבחינת דוחות כספיים, מבחינת מכרזים ובכלל כל ההתנהלות שלהם.

יוליה מלינובסקי: נכון לעכשיו, לגבי תוכנת המחשב שאתה דיברת עליה, זה מיושם, לפחות במידע שיש בידיי זה מיושם.

יוליה מלינובסקי: והם מאוד אוהבים את התוכנה הזאת כי זה מקל עליהם.

יוליה מלינובסקי: זה דבר ראשון.

יוליה מלינובסקי: דבר שני, הנושא של השקיפות, היום באתר של משרד הדתות אפשר להיכנס למועצות דתיות, לפי א'-ב', ולראות את כל התקציבים שלהם ודוחות כספיים עבור שנת 2014, אם אני לא טועה.

יוליה מלינובסקי: 2015 עדיין אין, משום מה, למרות שזה כבר צריך להיות, כי דוחות כספיים מאשרים, ומי שמאשר זה מועצת העיר ומשרד הדתות, 2015 עדיין לא מופיע שם וזה לא בסדר, כי אנחנו באמצע 2016, אבל לפי מה שאני ראיתי ובדקתי, כמובן יש מה לתקן, אבל לעומת מה שהיה לפני 13 שנה, כשהתחלתי לכהן במועצת העיר, והיחס שהיה ומאבקי הכוחות, זה השתנה.

יוליה מלינובסקי: לגבי צדקות.

יוליה מלינובסקי: כמובן שזה צריך להיות מבוקר, אין פה אפילו צל של ספק, הבעיה שאין להם כסף.

יוליה מלינובסקי: זה מה שאני מכירה מניסיון.

יוליה מלינובסקי: אבל משרד הדתות חייב שיהיו קריטריונים ברורים, איזה גוף, כמה הוא אמור לקבל, ניקוד, שיטת ניקוד, עמותה כך וכך מקבלת כך וכך.

יוליה מלינובסקי: והדבר האחרון, ולתשומת ליבם, מי שמעורב בניהול מועצה דתית, כולל יושב הראש במועצה הדתית, אסור לו, וזה אתם צריכים כשאתם מאשרים את המועצות, איך זה עובד?

יוליה מלינובסקי: מועצת העיר נותנת נציגים, משרד הדתות נותן נציגים וזה עובר אישור של שר הדתות.

יוליה מלינובסקי: הנציגים האלה חייבים להיות לא מעורבים בפעילות כזו או אחרת ברמת העמותות, כי זה מקור הבעיה.

יוליה מלינובסקי: אפילו שאין כסף או יש מעט כסף, זה תמיד מזמין את הדברים הלא טובים.

יוליה מלינובסקי: בזה לדעתי אתם חייבים לשים לב, שלא תהיה מעורבות, כמו היום בעיריות, אתה ממלא שאלות ניגוד עניינים ובזה אסור לך לגעת.

יוליה מלינובסקי: לדעתי זה מה שאנחנו צריכים לדרוש פה, שזה גם מיושם במועצות דתיות.

סתיו שפיר: תודה רבה.

סתיו שפיר: מרב, אלעזר ויוליה, אני מודה לכם על הזימון של הדיון המאוד חשוב הזה.

סתיו שפיר: אין לי מושג איך אני אצליח לערוך את הדיון בנושא כל כך רציני וגדול בפחות השעתיים שיש לנו, אבל אנחנו נעשה כמיטב יכולתנו, ובעקבות השאלות שיעלו כאן בדיון והתשובות שיגיעו גם נראה אם אנחנו צריכים לפצל את זה למספר דיוני המשך יותר ממוקדים, לפי הנושאים הספציפיים שעלו פה על הפרק.

סתיו שפיר: אני לרגע אנסה קצת לסכם דברים שאמרתי ולמקד.

סתיו שפיר: מדובר פה בשירותים שהם נדבך מאוד חשוב ומהותי בחייהם של אזרחי ישראל, נוגעים לנושאים הכי חשובים ואינטימיים לחיים שלנו.

סתיו שפיר: מיותר לציין ששירות שכזה, בוודאי כשהוא ממומן מכספי המסים של אזרחי ישראל, צריך ומחויב גם בכללים של מינהל תקין, של שקיפות, של דיווח, של דין וחשבון, כל הדברים האלה צריכים להיות ברורים מאליהם וזאת גם הגישה של הוועדה בכל נושא ונושא.

סתיו שפיר: הנושאים, מהתחקיר שעשינו לקראת הדיון ומהפניות של חברי הכנסת, שבהם אנחנו נתמקד, הוא בפיקוח התקציבי, מי מנהל אותו וכיצד מנהלים אותו, מה מהדוחות באמת מפורסמים, החלת חוק חופש מידע, פרסום של התקשרויות, שלא הצלחנו לראות באתר האינטרנט של המשרד, חוסר שקיפות גם כלפי חברי המועצה עצמה, באופן שמונע מהם לבצע את תפקידם, פרוטוקולים, חובת דיווח, הכשרה, נהלים, היעדר מינוי מועצות ובשל כך פגיעה בייצוג הציבור ובעיקר בייצוג של נשים במועצות.

סתיו שפיר: בעיות בהטמעת המערכת הממוחשבת.

סתיו שפיר: העלות של המערכת, מהמידע שאנחנו קיבלנו, 45 מיליון שקלים.

סתיו שפיר: עוד שמענו שעכשיו נבחן מחדש אופן השימוש בה ואולי יחליטו שלא להשתמש בה.

סתיו שפיר: אני אבקש תשובות גם בנושא הזה.

סתיו שפיר: וגם היעדר שקיפות במערך המקוואות ובמערך הכשרות.

סתיו שפיר: שוב, ננסה לגעת היום בנושאים או לפחות לפצח מה הן השאלות הבוערות ביותר שעל הפרק ואחר כך אני מתחייבת שאנחנו נקיים על זה גם דיוני המשך בוועדה שיהיו יותר ממוקדים.

סתיו שפיר: רחל, את רוצה להוסיף?

סתיו שפיר: בסדר.

סתיו שפיר: יש פה שורה של בקשות לדיבור.

סתיו שפיר: אני אתן קודם, לפני שנפנה למשרד, כי אני מניחה - - -

<עודד פלוס: אנחנו לא נצא מזה, בואו שנענה על השאלות אחרת אנחנו - - -

סתיו שפיר: לא, אבל יהיו פה עוד כמה נושאים.

<עודד פלוס: בסדר, אז נוכל לענות אחר כך, פשוט אני לא אצליח לענות על הכול.

<עודד פלוס: זרקתם פה שאלות, אני רוצה לענות על השאלות, יכול להיות שחלק מהדברים שלי ייתרו את השאלות של אחרים, ואם יבקשו אני אענה עוד פעם.

סתיו שפיר: אז, רחל, תגידי כמה דברים ואז אנחנו נעבור אליך.

<עודד פלוס: אחר כך יהיה קשה לי לענות, אני מרגיש שאני מפספס דברים.

רחל עזריה: בסדר, אין בעיה.

רחל עזריה: תודה רבה, כבוד היו"ר ויישר כוח למגישים.

רחל עזריה: אני רוצה להעלות נושא אחד מני רבים שיש לגביו חוסר שקיפות וזה נושא פרס המועצה הדתית.

רחל עזריה: בכל שנה מחולק פרס, בעבר הפרס עמד על 4 מיליון ₪, כעת הוא עלה ל-8 מיליון ₪.

<עודד פלוס: היה 2 ועלה ל-4.

רחל עזריה: אני יודעת על 4 ל-8, אני אשמח לשמוע את התגובה.

רחל עזריה: הוא מחולק ל-21 מועצות דתיות, סך הכול 350,000 ₪ למועצה דתית ואין קריטריונים, לא ברור לפי מה ניתן הפרס.

רחל עזריה: מה גם שנניח שהוא ניתן להרצליה וזכרון יעקב, שאלה מועצות דתיות שבהן יש תלונות רבות, מה עושים עם הכסף, למה הכסף משמש.

רחל עזריה: חוץ מאות המחנך המצטיין ואות המתנדב מהנשיא, אני לא מכירה פרסים שמחולקים למודולים של משרדי ממשלה.

יוליה מלינובסקי: בטח שיש, עיריות מקבלות פרסים.

יוליה מלינובסקי: כל שנה יש פרס חינוך, פרס זה.

<עודד פלוס: פרס ישראל יפה וזה.

<עודד פלוס: תלכי לראש עיר ותראי כמה שלטים יש.

רחל עזריה: פרס ישראל יפה זה ממש לא באותם קריטריונים וזה לא באותם סכומים, אנחנו בעצם מדברים על העברת כסף, סכומים משמעותיים, זה לא סכום זניח, סכומים משמעותיים למועצות דתיות בלי שיהיה ברור למי ולמה וכיצד ואני חושבת שזה, סתיו, קלאסי לדיון בוועדה, זה סכום כסף שמחולק בצורה - - -

<עודד פלוס: שימי סימן שאלה אחרי הדברים ואז אני אתן תשובה.

<עודד פלוס: אפשר להתחיל?

רחל עזריה: האם יש סכום כסף שמחולק בצורה לא ברורה?

סתיו שפיר: זה בסדר, הוא הבין את השאלה.

<עודד פלוס: אני אתן תשובה לכול.

<עודד פלוס: אפשר להתחיל?

סתיו שפיר: בבקשה.

<עודד פלוס: יופי.

<עודד פלוס: שמי עודד פלוס.

<עודד פלוס: קודם כל אני רוצה לדבר על הנושא הכללי ואחרי זה לרדת לפרטים.

<עודד פלוס: אני חושב שאם אנחנו מדברים על שקיפות, אני בא, כמו שחברת הכנסת פה, מהשלטון המקומי, אני הייתי 22 שנה יועץ משפטי של רשויות מקומיות, הרבה, סדר גודל של 20 רשויות מקומיות, ועדות תכנון, ואני מכיר מה שקורה במערכת השלטון המקומי.

<עודד פלוס: למעשה, כשאני הגעתי למשרד הסתובבתי עם אותה תחושה שאתם מסתובבים, בתור אנשים שמגיעים מבחוץ, לא הכרתי את המערכת, היו לי כל מיני ממשקים בתור אזרח מקבל שירות או שמעתי בתקשורת, או שמעתי את חבר הכנסת שטרן וזו הייתה המערכת שעל פיה אני גדלתי, ככה התחנכתי, אמרו לי שמועצות דתיות זה שווה דבר רע.

<עודד פלוס: כשהגעתי למשרד אני הבנתי כמה שהמערכת של המועצות הדתיות שקופה בפנינו.

<עודד פלוס: אין, לא זז, לא מבוצעת פעילות במועצה הדתית בלי שאנחנו יודעים עליה, וזה עוד לפני המחשוב.

<עודד פלוס: אני גם אגיד, לשאלה של הדוחות הכספיים והתקציביים, עלה הנושא הזה.

<עודד פלוס: דיברו על לוחות זמנים.

<עודד פלוס: בגלל שתקציב המועצות הדתיות אושר בסוף מרץ, אז בואו נתיישר מבחינת לוחות הזמנים, בוועדת הכספים, מי שהיה בדיון בוועדת הכספים, בגלל שהיה לנו איחור ב-2015, כי התקציב אושר באיחור, אז היה לנו איחור ב-2016 ויישרנו את זה בסוף מרץ.

<עודד פלוס: שלחנו למועצות הדתיות את התקציבים, לעיריות, נתנו להם את המסגרת ומאז נתנו להם הוראה להכין את התקציבים.

<עודד פלוס: הם אמורים לתת לנו שלושה דברים כרגע.

<עודד פלוס: הם אמורים לתת לנו דוחות כספיים של העבר, שמבוקרים על ידי רואה חשבון, אמורים להעביר אלינו תקציבים ואמורים להעביר אלינו משהו שאני הכנסתי, משהו שלא היה עד היום, תכניות עבודה.

סתיו שפיר: זה כבר יולי.

<עודד פלוס: אני יודע.

סתיו שפיר: אתה מדבר על 2015.

<עודד פלוס: לא, 15' כבר - - -

סתיו שפיר: התקציבים של 2015.

<עודד פלוס: היום יש לנו מנגנון, שאני אומר שאני עכשיו אשים את הדברים על השולחן, אני עוצר את המנגנון.

<עודד פלוס: יש דבר כזה, שכל הזמן מנסים, איש התקציבים אצלנו, זה שאחראי על זה, הוא קורא לזה בקרה עוצרת.

<עודד פלוס: זאת אומרת מאחר שאנחנו מעבירים למועצה הדתית את התקציב, יש מקומות שזה יותר, יש מקומות שזה פחות, לפי התמהיל שאושר בוועדת הכספים, בין 25% ל-75% - - -

יוליה מלינובסקי: תלוי באיזה עיר.

<עודד פלוס: יש מנגנון כזה של בקרה עוצרת, זאת אומרת איש התקציבים שלי בא ואומר לי 'בוא נעצור את התקציבים למועצות הדתיות', לפחות את ההעברות שלנו.

<עודד פלוס: מאחר שאני יודע שמאחורי הכסף הזה עומדים אנשים שצריך לשלם להם שכר והפחד שלי שאם אני לא אעביר את הכסף הם לא יקבלו משכורת אז אני, איך אומרים?

<עודד פלוס: נזהר בדבר הזה.

<עודד פלוס: אבל אם אנחנו נראה שיש מועצות דתיות שמצפצפות עלינו אנחנו ניאלץ לעשות את זה.

<עודד פלוס: באיזה מצב אנחנו נמצאים?

<עודד פלוס: ברוב במקרים קיבלנו את הדוחות הכספיים, אני מדבר על 15' עכשיו, דוחות כספיים ניתנים תמיד עבור שנה קודמת.

<עודד פלוס: אנחנו נמצאים היום ב-16', אפשר לראות גם חברות, גם אנשים פרטיים שמגישים דוחות למס הכנסה, או משרדי הממשלה שנותנים דוחות, פחות או יותר זה סדר גודל של זמן סביר.

<עודד פלוס: היום אנחנו נמצאים ברוב המועצות הדתיות כשקיבלנו את הדוחות הכספיים.

<עודד פלוס: הדוחות הכספיים האלה עוברים אצלנו סריקה בשבע עיניים.

<עודד פלוס: יש לנו בעלי מקצוע, גם מתוך המשרד וגם חיצוניים, יש לנו שני אנשים, יש לנו את משרד ברייטמן אלמגור, אחד ממשרדי רואי החשבון הגדולים בארץ שעושה סריקה, הוא עושה לנו ניתוח של הדוחות הכספיים.

<עודד פלוס: אם אנחנו נקיים עוד דיון אני אראה לכם את החומר.

<עודד פלוס: הרזולוציה שאני יכול לדעת מה קורה במועצות הדתיות, גם בחתך וגם במועצה דתית בודדת, היא גדולה מאוד.

<עודד פלוס: דבר שהכנסנו עכשיו, למשל, שלא היה בשנים קודמות, זה נושא של תקנים ושכר.

<עודד פלוס: בדוחות האלה, מה שלא היה בשנים הקודמות, הפעם ב-15' אנחנו נדע מי מקבלי שכר במועצות הדתיות וכמה כל אחד מקבל.

<עודד פלוס: לרמת רזולוציה כזאת אנחנו יורדים.

<עודד פלוס: התקציב של המועצה הדתית - - -

סתיו שפיר: אני חייבת לשאול.

סתיו שפיר: זה מצוין שזה יהיה, אבל למה זה לא היה עד עכשיו?

רחל עזריה: גם, עודד, אני שומעת את זה ואני אומרת לעצמי מה עוד אין ואנחנו לא יודעים.

רחל עזריה: אני אפילו לא יודעת מה לשאול.

<עודד פלוס: אז אני אבהיר.

רחל עזריה: זה מסוג הדברים שהייתי מצפה שיהיו כבר.

<עודד פלוס: רחל, אני רוצה להגיד משפט אחד - - -

אלעזר שטרן: אבל הדוחות הכספיים, עם כל הכבוד, אני חושב שהם היו פה נושא שולי.

אלעזר שטרן: זה בסדר, עודד, שאתה מבהיר - - -

סתיו שפיר: שנייה, אנחנו נגיע אחד אחד, אל תדאגו.

<עודד פלוס: אני אענה על הכול.

<עודד פלוס: אלעזר, אני אענה על הכול, תאמין לי, אני לא אפספס אף שאלה.

סתיו שפיר: לא תהיה פה שאלה שתחמוק, הכול יהיה

אלעזר שטרן: עודד, אני אומר, רק על הנושא הכספי יחסית קיבלתם מחמאה גם ככה, רק אמרו ש-2015 עוד לא - - -

<עודד פלוס: שנייה, בסדר, אני אגיע לכל השאלות שלך.

<עודד פלוס: אם אתה ממהר נבוא לפה עוד פעם, אני רק רוצה משפט אחד, לפני שאני נוגע בנקודות.

<עודד פלוס: אני מתחבר לשקיפות בדיוק כמוכם, אני אביר השקיפות.

<עודד פלוס: מבחינתי הציבור זכאי לדעת הכול, אלה כספי ציבור, אתם זכאים לדעת הכול, אני זכאי לדעת הכול.

<עודד פלוס: מבחינתי, כשהייתי צריך בתפקידי כיועץ משפטי לדון בשאלות של חוק חופש המידע אני לא יודע אם היה מקרה אחד שאני אמרתי 'אני מנצל את אחד מסעיפי הפטור בחוק', כי אני אומר, אנחנו מערכת ציבורית, אנחנו עם חלון פתוח, שום דבר לא צריך להיות מכוסה.

<עודד פלוס: אני אומר עוד פעם, אמרת שיהיה עוד דיון, אני מוכן לבוא לפה כדי באמת לא להיכנס לרזולוציה הזו, עם הנתונים, עם המספרים, עם הדוחות, לשים לכם את זה על השולחן, תראו את הדוחות של - - -

סתיו שפיר: קודם כל הדוחות צריכים כבר לעלות לאתר האינטרנט שלכם, זה לא רק לטובת הוועדה.

סתיו שפיר: הגיעו אליכם הדוחות האלה, פשוט תעלו אותם לאינטרנט.

סתיו שפיר: אין פה שום דבר סודי, זה תקציב שממומן מכספי ציבור.

סתיו שפיר: כנ"ל לגבי מקבלי השכר, לגבי כל המשכורות למעשה, גובה המשכורת צריך להיות חשוף לציבור.

סתיו שפיר: אני לא הצלחתי - - -

<עודד פלוס: אני לא יודע, זו נקודה שאני לא - - - זה צריך לבדוק, יש נתונים אישיים.

<עודד פלוס: בכל תלוש משכורת יש נתונים אישיים.

סתיו שפיר: זה עובדי מדינה.

<מיכאל גיצין: גם יש הבדל בין רשות כזו או אחרת.

<מיכאל גיצין: להגיד שכל הרשויות המקומיות נראות אותו דבר זה לא נכון, מבחינת הדיווח.

<מיכאל גיצין: יש פערים מאוד גדולים.

יוליה מלינובסקי: מי האדון?

יוליה מלינובסקי: אני פשוט לא מכירה.

סתיו שפיר: תגיד מה שמך.

<מיכאל גיצין: שמי מיקי גיצין ואני חבר מועצת עיריית תל אביב-יפו ומנכ"ל של ארגון שנקרא ישראל חופשית.

<מיכאל גיצין: הניסיון להציג את - - -

<עודד פלוס: שנייה, אל תפסיק אותי.

<מיכאל גיצין: סליחה.

<עודד פלוס: כנ"ל לגבי התקציבים.

<עודד פלוס: התקציבים אצלנו נסרקים, למה הם נסרקים?

<עודד פלוס: כי אני אומר, זה לא אני, זה יותר אלה שקדמו לי.

<עודד פלוס: מה שקרה, בשנת 2007, סדר גודל, המועצות הדתיות קרסו, נכנסו לחובות בסדר גודל של 250 מיליון שקל.

<עודד פלוס: כל העניין הזה הדליק אצל כל האנשים ממשרד הדתות את כל הנורות האדומות והם אמרו 'אנחנו חייבים לייצר מנגנונים שהדברים האלה לא יקרו'.

<עודד פלוס: אני יכול לבשר לכם שבסוף 2016 הגירעון הזה, אני לא מדבר על גירעון נקודתי במועצות דתיות מסוימות, כי זה דבר שצריך להיות מטופל נקודתית, הגירעון הזה מתחסל, ה-250 מיליון שקל הופך להיות אפס.

<עודד פלוס: לא יהיו, למעט חריגים, מועצות דתיות בגירעון.

<עודד פלוס: העניין הזה גרם לנו לקחת את התקציבים ולשפוט אותם בשבע עיניים.

<עודד פלוס: אנחנו בודקים כל תקציב.

סתיו שפיר: היום כל התקציב נמצא במערכת ממוחשבת?

<עודד פלוס: זו נקודה שאני לא יודע, אני לא יודע בדיוק איך עובד - - -

סתיו שפיר: איך אתם מפקחים על התקציבים?

<עודד פלוס: התקציב מגיע מהמועצה הדתית, עובר אצלנו בקרה, גם על ידי - - -

סתיו שפיר: איך אתם מבקרים אותו?

<עודד פלוס: אנחנו בודקים אותו שורה שורה, יש לנו פורמט לתקציב, ואנחנו מבקשים - - -

סתיו שפיר: לא, אבל יש תקציב, יש את התכנית התקציבית ואחר כך יש ביצוע של התקציב.

<קריאה: ודאי שזה בא ממוחשב.

<עודד פלוס: אני אומר עוד פעם, אני לא יודע איך זה מוזן אצלנו.

<עודד פלוס: אני אבדיל, יש את אישור התקציב.

<עודד פלוס: יש פורמט להגשת התקציב, מחולק לפי שורות ובכל שורה כתוב כמה נותנים מכל דבר ואז אנחנו בודקים, בודקים נתוני שנה קודמת, בודקים את הצעת התקציב ובודקים את נתוני הביצוע.

<עודד פלוס: לצורך העניין, ב-2016 תקציב 15', ביצוע 15' - - -

סתיו שפיר: אתם רואים אצלכם על מה יצאו כל הסכומים?

<עודד פלוס: כן.

סתיו שפיר: זאת אומרת עוברים נתוני ביצוע - - -

<עודד פלוס: אני לא מדבר עכשיו, זה לא ברזולוציה שקנו נייר טואלט, אני לא מדבר ברמה כזאת, אבל יש חלוקה, אם אתם תרצו אנחנו נראה לכם איך נראה עמוד התקציב, הוא מחולק בסעיפים, יש לו סעיפים, אנחנו רואים כמה היה תקציב 15', כמה היה ביצוע 15' - - -

סתיו שפיר: לא, זה ברור, אני שואלת על הרזולוציה שבה אתם רואים.

סתיו שפיר: אתם יכולים לראות באמת את ההוצאות ואת הביצוע?

<עודד פלוס: אני חייב לומר, מועצה דתית - - -

סתיו שפיר: כמו שרואים למשל במערכת מרכב"ה, של משרדי הממשלה, ככה, לראות את הנתונים לפי ביצוע של - - -

<עודד פלוס: אני אפשט, המערכת היא נורא פשוטה.

<עודד פלוס: רוב המועצות הדתיות, אני לא מדבר על הגדולות, סעיפי התקציב שלהם הם נורא נורא מינוריים, זה לא עירייה, כמו ששמענו פה - - -

סתיו שפיר: לא משנה, אתם יכולים לראות אותם?

<עודד פלוס: אנחנו יכולים, ברזולוציה מסוימת, לא יכולים לפרק - - - יש לנו רזולוציה מסוימת, היא לא רזולוציה מלאה, אני למשל, אני אתן לכם דוגמה, ישבתי בשבוע שעבר במועצה הדתית בת ים.

<עודד פלוס: ראיתי, יש לו מערך בקרה תקציבית - - -

אלעזר שטרן: אני חוזר על השאלה שלי, עודד, אני סומך עליו עם הבקרה התקציבית והדוחות וכל זה, זה לא הנושא - - -

<עודד פלוס: אם תבקשי ממני אני אדבר על הדברים שלו.

<עודד פלוס: אני רשמתי - - -

סתיו שפיר: לא, השאלה שלי, אם הדוחות קיימים למה אתם לא מפרסמים אותם פשוט, כמו שהם?

<נתן נתנזון: מה שמעניין כרגע זה הבדיקה של הניירת.

סתיו שפיר: בבקשה, תציג את עצמך לפרוטוקול.

<נתן נתנזון: נתן נתנזון מהנהלת חבר המועצות הדתיות.

אלעזר שטרן: רק ככה אתה מציג את עצמך?

<נתן נתנזון: בכל אופן, המאזנים נשלחו עם כל הנתונים הכספיים ממוחשבים, גם מאזן כמאזן כרוך ומשודך וגם עם נתונים כספיים מפורטים לתוך מערכת ממוחשבת.

<נתן נתנזון: המערכת הזאת נבדקת על ידי רואי חשבון חיצוניים, כמו שאמר קודם המנכ"ל, ממשרד רואי חשבון חיצוני, הם סורקים ועומדים בקשר עם כל מועצה, תיקונים של מה שהם רוצים, והזמן עכשיו הוא העיכוב בין השלב שהמועצות שלחו לבין השלב שהמבקרים גומרים את ה - - - זה נקרא רואה חשבון מעיין וכשהמעיין גומר את העיון שלו ומתקנים את המאזן בהתאם לזה אז זה מתפרסם.

<נתן נתנזון: זאת אומרת מבחינת המועצות הדתיות הם אחרי העבודה.

<מעודד פלוס: בקיצור, מה ששמעת פה זה איזה מערכת בקרה, יש רואה חשבון למועצה, יש מעיינים שלנו - - -

סתיו שפיר: אבל אני רוצה לראות את זה חשוף לציבור, על זה הוועדה.

<עודד פלוס: אוקיי, בסדר.

סתיו שפיר: הדבר השני זה התקשרויות שלכם.

<יהושע ישי: רק ברשותך, לציבור, בעיקרון דרך אתר האינטרנט של המשרד אפשר להגיע למאזן של המועצה הדתית ואפשר להגיע לתקציב של המועצה הדתית בהנחה שהזד 23 בסופו של דבר מתפרסם למועצה.

<עודד פלוס: הזד 23 זה הפורמט של התקציב.

<יהושע ישי: הזד 23, שאני קורא לו, שזה הפורמט של התקציב, שם מופיע התקציב מול ביצוע שנה קודמת.

<עודד פלוס: כמו שאמרתי, תקציב שנה קודמת, ביצוע ותקציב שנה נוכחית.

<יהושע ישי: אני מציין את הצעת התקציב של 2015, ביצוע 2015 והצעה ל-16'.

סתיו שפיר: מה לגבי פרסום התקשרויות?

<יהושע ישי: רק דקה, תני לי רק להשלים את הנושא הזה של - - - זה מבחינת הצגה של תקציב מול ביצוע של המאזן.

<יהושע ישי: לגבי המאזן עצמו, כמו שנוס אמר, אני מניח שמה שאנחנו מספרים לכם פה, זה לא ברור לכם, אבל במילה אחת זה פחות או יותר מקביל למה שרשויות מקומיות עושות במשרד הפנים דרך מערכת המרכב"ה.

<יהושע ישי: זה אותם דוחות עם אותם גיליונות, עם דיווח נתונים לכל העובדים, הכול מופיע שם.

<יהושע ישי: אם אתם רוצים להגיע לרזולוציה כמה כסף הוצאתי על רכישת נייר טואלט, בבקשה תקבלו החלטה ונפרט את זה, מה הבעיה?

<יהושע ישי: תיקחו בחשבון רק שתקציב המועצה הדתית - - -

סתיו שפיר: זו לא השאלה.

סתיו שפיר: תמיד קל לקחת את מבחן נייר הטואלט או הכוחות החד פעמיות, מה שאני מדברת זה התקשרויות.

סתיו שפיר: משרדי ממשלה ויחידות סמך אמורים לפרסם את כל ההתקשרויות, כלומר כל ההתקשרויות שלכם עם ספקים חיצוניים.

<יהושע ישי: תקשיבי למשפט אחד אחרון, ברשותך.

<יהושע ישי: צריך לקחת בחשבון שתקציב המועצות הדתיות, כמו שאמרה חברת הכנסת יוליה, בעיקרון רובו הולך על שכר.

<יהושע ישי: במועצות דתיות אי אפשר להפעיל את שירותי הדת על בסיס אוטומטי, זו חברה שהיא עתירת שכר.

<יהושע ישי: אין לי מערכת רובוטים שיכולה להכשיר את הכשרות ולא רובוטים במקוואות ולא - - - בערך, פחות או יותר, 70%, והיום המצב הוא הרבה יותר טוב משנות ה-90 ומשנות האלפיים שאז היה 80% ואפילו 90% ו-95% שכר, היום פחות או יותר בממוצע עלות השכר מגיעה לסדר גודל בערך של 70% מסך התקציב.

סתיו שפיר: שר הדתות הצהיר שזה 90%.

<עודד פלוס: לא, זה תלוי בגודל של המועצה הדתית.

<עודד פלוס: יש מקומות של 85%, יש מקומות - - -

<יהושע ישי: זה תלוי מתי שר הדתות ה - - -

עליזה לביא: כשהוצג התקציב זה היה הרבה יותר.

עליזה לביא: עכשיו, ממש לא מזמן, כשהוצג התקציב של משרד הדתות השר הציג וזה היה הרבה יותר.

<עודד פלוס: אני יכול להגיד לכם - - -

עליזה לביא: אמרתי שהשר הציג נתונים אחרים, הרבה יותר מ-70%.

<עודד פלוס: חברת הכנסת לביא, אני אגיד לך - - -

עליזה לביא: היינו ביחד באותו דיון.

סתיו שפיר: הוא אמר 90%.

<עודד פלוס: אני אתן לכם אינדיקציה.

<יהושע ישי: אז אני לא חולק עליו.

<יהושע ישי: אז אני שואל אותך, על ה-10% את מקיימת דיון?

עליזה לביא: עצם החלוקה - - -

סתיו שפיר: סליחה, רגע, רגע, לא, זאת שאלה - - -

<עודד פלוס: אני רוצה לתת לכם אינדיקציה - - -

<רינה הולנדר: בתור חברת המועצה הדתית בית שמש - - -

סתיו שפיר: קודם כל, סליחה, חברים, אנחנו נקיים דיון על כל דבר שחברי הכנסת רואים לנכון שהוא לא שקוף, שצריך לדרוש בו שקיפות ולבקש מעובדי מדינה, פקידי ציבור, נבחרי ציבור, דין וחשבון על פועלם ובטח ובטח על שימוש בכספי ציבור.

<יהושע ישי: נכון, אני בהחלט עניתי על זה בצורה עניינית.

סתיו שפיר: ואכן יש פער בין מה שאמר השר, שאמר 90% לשכר, לבין מה שאתה אומר, שאמרת 70%, ועזבו, יותר קל לבדוק את הפער, פשוט להציג לנו את התקציב, מה הבעיה?

<עודד פלוס: אז קודם כל אנחנו שקופים, אני רוצה לתת לכם אינדיקציה - - -

<יהושע ישי: - - - על המחלוקת ביני לבין השר.

סתיו שפיר: עוד לא שקופים, יש כוונות לשקופים, אנחנו עוד לא ראינו את השקופים.

סתיו שפיר: כשנראה נברך.

<עודד פלוס: אני רק רוצה לתת לכם איזה שהיא אינדיקציה למספר.

<עודד פלוס: כשאנחנו יושבים בוועדת תקנים, אני יכול להתחבר לדברים האלה של תקנים שאמרה חברת הכנסת יוליה - - -

סתיו שפיר: יוליה מלינובסקי.

<עודד פלוס: כשאני יושב בוועדת תקנים ואני צריך להחליט האם אני מאשר תקן או לא, הרף שאנחנו קבענו זה 80%, זאת אומרת שאם יחס שכר למחזור עולה על 80% אנחנו לא מאשרים את התקן כי אנחנו חוששים שמהר מאוד תהיה זליגה.

<עודד פלוס: זאת אומרת אם אני אאשר את התקן, כל תזוזה הכי קטנה כתוצאה מחריגה תגרום למועצה הדתית לגירעון.

<עודד פלוס: להבדיל מרשויות מקומיות, זה נתון שחשוב מאוד שיהיה על השולחן, וזה גם מסביר את הירידה שלנו לפרטים, מועצה דתית לא יכולה לקחת אשראי.

<עודד פלוס: אם רשות מקומית נכנסת לאיזה שהיא בעיה היא הולכת לבנק דקסיה, בנק אוצר השלטון המקומי, מה שקראו פעם, לוקחת הלוואה, הולכת לבנק מסחרי, לוקחת הלוואה, יש לה הכנסות עצמיות בסדרי גודל, במועצה דתית ברוב המקרים אין הכנסות עצמיות בסדרי גודל ואין יכולת לקחת אשראי.

<עודד פלוס: זאת אומרת הם חייבים להתכנס לתוך מה שיש.

<עודד פלוס: עכשיו אני אענה כאן על השאלות של חבר הכנסת שטרן.

<עודד פלוס: קודם כל מחלקה בתוך העירייה.

<עודד פלוס: אנחנו פועלים מכוח חוק שירותי הדת היהודית.

<עודד פלוס: זה מה שמכוון אותי, זו המסגרת שבה אני חי והמסגרת הזאת הקימה את המועצות המקומיות.

<עודד פלוס: עכשיו אנחנו מדברים על שירות ייעודי, מי שהגה את העניין הזה בעבר, יכול להיות שהחשיבה שלו הייתה שאם אנחנו נכניס את שירותי הדת לתוך העירייה, יכול להיות ששירותי הדת יקבלו תעדוף נמוך וצרכני שירותי הדת יקבלו שירות לא טוב.

<עודד פלוס: אני חייב לומר שיש מקומות, ערים חרדיות - - -

אלעזר שטרן: אנחנו מכירים, לא רק.

<עודד פלוס: בסדר, יש מועצות אזוריות - - -

אלעזר שטרן: ואין שם שירותים דתיים?

<עודד פלוס: אז מה היה שם?

<עודד פלוס: שם באה הרשות המקומית, נגיד באלעד, ששם אין מועצה דתית, או בשוהם, הם באים ואומרים 'אנחנו נדע לתת שירותי דת'.

אלעזר שטרן: נכון.

<עודד פלוס: אוקיי, אבל אנחנו מדברים כרגע על מצב נתון, אני חייב להסתכל על העניין ברמה רוחבית.

<עודד פלוס: המועצה הדתית, שאתה מתגורר בה, ברוך ה' היא מועצה דתית טובה וחזקה, היא נותנת שירותים טובים, אבל אם אתה בתור תושב מועצה אזורית ישראל לא תקבל שירותי דת טובים בגלל שסדר העדיפויות של ראש המועצה שלך בצר הם יהיו שונים, אז אל מי תבוא?

<עודד פלוס: תבוא גם אליי, נכון?

<עודד פלוס: אתה תגיד 'אני לא מקבל שירותים'.

אלעזר שטרן: ואם אני לא מקבל שירותי חינוך?

אלעזר שטרן: ושירותי רווחה?

אלעזר שטרן: מה שאני אומר, עודד, אי אפשר להתעלם מזה שהמרכיב, אתה רוצה נקרא לזה הפוליטיקה, זה קשה לי להגיד את זה - - -

<עודד פלוס: לא, פוליטיקה זה אתה, זה לא אני.

<עודד פלוס: אני לא פוליטיקה.

אלעזר שטרן: אני יודע, אין פה אתה ואני.

אלעזר שטרן: בוא נשים, אין פה אתה ואני, בסדר?

אלעזר שטרן: בהקשר הזה יש מטרה בעיניי שאזרחי מדינת ישראל יקבלו את שירותי הדת שלהם בצורה הכי ישרה, הכי נכונה, בעיניי גם הכי מקרבת שימצאו בה את המקום.

אלעזר שטרן: עכשיו אני, כמו שאמרתי לך, בתוך עמי אני יושב, מהמקום הזה אני בא למרות כל מיני דברים שאנשים מנסים, לא משנה מאיפה אני בא.

אלעזר שטרן: עכשיו אני אומר לך, חינוך זה לא פחות חשוב מרבנות או משירותי דת ובכל אופן אף אחד לא אמר שנקים גוף נפרד שיהיה מנותק מהרשות, שהוא ייתן את השירותים.

אלעזר שטרן: על מה אני בוכה?

אלעזר שטרן: ניסינו.

אלעזר שטרן: ניסינו את מה שאתה כאילו אומר, את המערכת שאתה פועל בתוכה, לא אתה המצאת את זה ואנחנו רואים, באמת, לצערי ביושר הרוויחו את זה, ואני לא רוצה לצטט פה גם ראשי מועצות דתיות, בגלל שאני יכול לצטט, שהמערכת הזאת, מה שהיא יצרה, יש דברים שאפשר לתקן ויש דברים שגדול עלינו מלתקן, ודיברה פה קודם יוליה על עיריית חולון, אנחנו יודעים גם בעיריית חולון מה קורה לכשרות ומי נאשם שם ומי עומד לפני בית משפט.

אלעזר שטרן: בתוך עיריית חולון, שהיא כאילו קשרה שבחים למערכת הזאת.

אלעזר שטרן: ואני אומר למה זה בא?

אלעזר שטרן: איך זה קורה לנו שרב עיר - - -

<קריאה: ברשות מקומית אין - - -

אלעזר שטרן: סליחה, אני לא מצפה מרב עיר.

אלעזר שטרן: יותר טוב שלא תשווה, בגלל שההשוואה הזאת זה חילול השם, בגלל שרב אמור לייצג ערכים אחרים.

<קריאה: אני מצדיק משהו?

<קריאה: אני רק אומר - - -

אלעזר שטרן: אני יודע שאתה מצדיק - - -

<קריאה: אני לא מצדיק.

אלעזר שטרן: והכוח שאנחנו נתנו לו והקשר של ההלכה לפוליטיקה עשתה לנו רע בהקשרים האלה.

אלעזר שטרן: השאלות האלה שאני שאלתי הן שאלות שנסמכות על הדבר הזה.

אלעזר שטרן: עכשיו אני שואל באמת, בשוהם, אתה לא אומר אלעד, בסדר?

<עודד פלוס: אמרתי אלעד ושוהם.

אלעזר שטרן: אני יודע, אז אני בכוונה לא הולך לאלעד, באלעד תגיד שלראש העיר יש עניין לתת שירותים דתיים, זו עיר דתית, חרדית, לא משנה מה.

אלעזר שטרן: הלכנו לשוהם, שוהם זה לא עיר חרדית וסימן השאלה הזה יכול לרחף גם על שוהם, שאולי אם זה לא יהיה נפרד פעם תקום העיר, אולי יגידו יש קיצוצים ויש הכול ויאללה בוא נעיף.

אלעזר שטרן: אז בגלל החשש הזה עכשיו אנחנו מה נגיד?

אלעזר שטרן: שאנחנו לא נחיל את הרעיון היפה הזה, שראש העיר אחראי לכל השירותים לתושבים ושירותי הדת הם לא יותר חשובים ולא פחות חשובים משירותי הרווחה והחינוך ולא הוצאת אותם.

אלעזר שטרן: אז עכשיו תסתכל על רצף השאלות ש - - -

<עודד פלוס: אלעזר, אני רוצה לתת לך תשובה, אני אתן לך תשובה.

<עודד פלוס: קודם כל המערכת הזאת, אני יכול להעיד עליה, כל מערכת דורשת שיפורים, גם המערכת שלנו.

<עודד פלוס: אני אעיר הערה שאני מקווה שהיא לא תישמע פוליטית - - -

אלעזר שטרן: לא נעים לי להגיד לך, יש לי חולשה קצת, זה הטעות הכי נפוצה בעברית, שכל אחד מדבר על העתיד בגוף ראשון, עזוב את הבעיה שאנחנו מדברים בזכר, זאת בעיה אחרת, צריך לשלם את המס הזה לחברתי, למרב, אבל עכשיו אחרי שעברנו את זה, 'אני יעיר', 'אני יגיד', אז זה אעיר ואגיד.

<עודד פלוס: בסדר גמור, גם אני צריך להשתפר.

סתיו שפיר: טוב, חברים, זה לא רלוונטי לדיון.

<עודד פלוס: יותר קל לי לעבור לטרמינולוגיה של מרב.

סתיו שפיר: עודד, סליחה רגע, לפני שנעבור לתשובה שלך לאלעזר, אני רוצה לתת פה לכמה מנציגי הציבור שהגיעו גם לשאול שאלות, כי יש עוד ערמה גדולה של שאלות שיופנו אליך, אז תרשום אותן בבקשה.

סתיו שפיר: קודם כל עורכת הדין רינה הולנדר, מהמועצה הדתית בבית שמש.

<רינה הולנדר: כן.

<רינה הולנדר: אז קודם כל אני שמעתי שאתה מספר שהמאזנים נמצאים באתר של המועצה הדתית של המשרד לשירותי דת, זה מאוד יפה, אבל לחברי המועצה זה לא מגיע.

<רינה הולנדר: אנחנו אישרנו לפני שבועיים תקציב - - -

<יהושע ישי: מה זה חברי מועצה, מועצת העיר או המועצה הדתית?

<רינה הולנדר: המועצה הדתית.

<רינה הולנדר: אנחנו אישרנו את התקציב של 2016 לפני שבועיים, קיבלנו שבוע וחצי לפני הדיון דף אחד בלבד, אחרי הרבה הרבה בקשות שלי קיבלתי מאזן לא מבוקר וזה מה שקיבלתי לידיי בכדי לאשר תקציב לשנת 2016 למועצה הדתית בית שמש.

סתיו שפיר: יש לך את זה פה?

סתיו שפיר: את יכולה להראות לנו?

<רינה הולנדר: אין לי את התקציב פה.

<יהושע ישי: בעיקרון היית אמורה להגיע לישיבת מליאה שבאה לאשר את תקציב המועצה לשנת 2016 וביקשת את מאזן 15' - - -

<רינה הולנדר: נכון, מאזן 15' לא מוכן.

<יהושע ישי: ואמרו לך שמאזן 15' עדיין לא מוכן.

<רינה הולנדר: וביקשתי גם את 14', אמרתי שתביאו לי משהו.

<יהושע ישי: רק דקה.

<יהושע ישי: מאזן 14' הובא לאישור מליאת המועצה?

<רינה הולנדר: לא, לא הייתה מועצה אז.

<רינה הולנדר: המועצה אושרה - - -

סתיו שפיר: ב-2014 לא הייתה מועצה?

<רינה הולנדר: לא.

<רינה הולנדר: הרי אם לא בוחרים מועצה חדשה תוך שנה מהבחירות המועצה מתפזרת ולא הייתה מועצה בבית שמש - - -

סתיו שפיר: בכמה מקומות, אגב, זה קרה שלא נבחרה מועצה ובגלל זה - - -

<אריאל מואב: 93 מועצות הן לא מועצות דתיות אלא שני ממונים ש - - -

<עודד פלוס: מה זה לא מועצות דתיות?

סתיו שפיר: כלומר לא נבחרה מועצה ולכן אין - - -

עליזה לביא: אין הרכב ויש מקומות שלא - - -

<קריאה: וזה תמיד רע?

סתיו שפיר: סליחה, חברים, עכשיו מדברת עורכת הדין הולנדר.

<יהושע ישי: לא, רציתי רק לברר איתה - - -

סתיו שפיר: אחר כך אתה תענה לה, בוא נשמע אחד את השני.

<יהושע ישי: אני לא רוצה לענות, אני לא פה בתקן של לענות, בשביל זה יש מנכ"ל ומנכ"ל.

<יהושע ישי: אני רוצה רק לברר, 2014 לא הובא למליאה.

סתיו שפיר: אתה בתקן של לשאול, אני מבינה.

<יהושע ישי: כן - - -

סתיו שפיר: וגם אז אנחנו נכבד פה את תרבות הדיון.

<רינה הולנדר: אני באתי להעלות נושא עקרוני בשם הרבה חברי מועצות דתיות ולא ספציפית הסיפור הזה, אני רק מביאה דוגמה.

<רינה הולנדר: מאז כניסתי כחברה במועצה הדתית, קודם כל אני חייבת לציין שיש לי יחסים מצוינים עם יושב ראש המועצה הדתית והסיפור פה הוא לא סיפור אישי בכלל.

<רינה הולנדר: אלא שמאז שאני נכנסתי אני מבקשת לראות רשימת בלניות, רשימת הוצאות במקווה, רשימת מי מטפל בקבורה, כל דבר אפשרי, אני לא מקבלת כלום.

<רינה הולנדר: האמת היא, אני לא חושבת שזה משהו בזדון, אני חושבת שזה בגלל שאין מערכת ממוחשבת, אין מידע מאורגן, אין מידע מסודר, וגם כשיש לי יחסים מצוינים עם מנהלת החשבונות ואני נכנסת אליה לחדר ומבקשת משהו, אין לה את הכלים לתת לי את הדבר הזה.

<רינה הולנדר: אני לא יודעת איך אתם טוענים שאצלכם הכול מסודר.

<עודד פלוס: מה זה אין כלים?

<עודד פלוס: כמה אנשים זה?

<רינה הולנדר: תבוא פעם לסיור ואז - - -

<עודד פלוס: תגישי בקשה לפי חוק חופש המידע - - -

<רינה הולנדר: רק שנייה, רק שנייה.

סתיו שפיר: היא חברת מועצה, למה היא צריכה לבקש בחופש המידע?

<עודד פלוס: או לא חופש המידע, את צודקת - - -

סתיו שפיר: היא אמורה לקבל מידע, אתה לא אמור להתחנן לקבל אותו, זה אמור להיות מונגש.

<עודד פלוס: את צודקת.

<קריאה: ברוב המועצות הדתיות אין ממונה חופש מידע.

סתיו שפיר: היא אמרה שהיא ביקשה ולא קיבלה.

<עודד פלוס: אז שתגיש תביעה.

סתיו שפיר: מה זה?

סתיו שפיר: תגיש תביעה?

רחל עזריה: היא חברה במועצה הדתית.

<רינה הולנדר: אני חברת המועצה הדתית, אני לא יכולה - - -

<עודד פלוס: סליחה, אני רוצה רק להסביר.

<עודד פלוס: חברת הכנסת שפיר, יכול להיות שיעלו עוד שאלות כאלה.

<רינה הולנדר: תן לי לסיים.

<עודד פלוס: במשפט.

<עודד פלוס: אני רגולטור, עדיין, כמו שאמרה חברת הכנסת יוליה, שהיא הייתה חברת מועצת עיריית חולון, אם היו לה בעיות נגד עיריית חולון היא לא הייתה רצה ישר למשרד הפנים, קודם היא הייתה מנסה לקבל תשובות בתוך הבית שלה, לבוא לראש המועצה הדתית ולבקש ממנו ולהעלות הצעה לסדר.

סתיו שפיר: עודד, אתה הקשבת לה?

<רינה הולנדר: עודד, תן לי לסיים את הסיפור אז אתה תשמע.

<עודד פלוס: שמעתי.

סתיו שפיר: אני הקשבתי לה ומה שאני שמעתי זה שהיא ביקשה את המידע, אנחנו לא נפגשנו קודם, שמעתי את זה כרגע לפני שלוש דקות, שהיא ביקשה את המידע, היא לא קיבלה אותו, מסתבר שגם לא היה דיון על 2014 - - -

<עודד פלוס: כן, אבל אני אומר, האחריות שלי לתת תשובה לכל מועצה דתית - - -

סתיו שפיר: כרגולטור, אתה חייב - - -

<עודד פלוס: אבל אני לא יכול לרדת לרזולוציה - - -

סתיו שפיר: שנייה, עודד.

סתיו שפיר: אתה כרגולטור - - -

<קריאה: את פנית לעודד וביקשת ממנו שיסייע לך?

סתיו שפיר: לא, אף אחד עכשיו לא שואל את רינה שאלות חוץ ממני.

סתיו שפיר: כרגולטור אתה חייב לוודא שהמידע הזה עומד ומוכן, שהם לא צריכים בכלל לפנות כדי לקבל אותו.

<עודד פלוס: הוא עומד ומוכן.

<עודד פלוס: מה זה?

<עודד פלוס: להוציא תלושים זה לא בעיה.

סתיו שפיר: שיש סטנדרט ברור למידע, שכולם יודעים איזה מידע הם אמורים להעלות לאינטרנט.

סתיו שפיר: לא רק לחברי המועצה, גם לציבור מגיע לראות, גם בלי להיות חברי מועצה.

סתיו שפיר: ואם היא מעירה פה שהיא לא הצליחה לקבל מידע על אף שהיא פנתה אז יש פה בעיה, והבעיה, כן, ניצבת לפתחך כרגולטור.

<רינה הולנדר: אני אספר לך גם את ההמשך, אם היית נותן לי לסיים.

<רינה הולנדר: לאחר שלא קיבלתי את המידע פניתי למזכיר המועצה וליו"ר המועצה בעל פה ובכתב, הנחתי על שולחנותיהם שני מכתבים ואחרי זה פניתי לעורך דין ישראל פת.

<רינה הולנדר: אז שאלת אם פניתי, פניתי.

<רינה הולנדר: פניתי אליו במייל ואמרתי - - -

<עודד פלוס: הוא היועץ המשפטי של המשרד, רק שיהיה ברור מי זה.

<רינה הולנדר: עברתי על החוק לשירותי דת וראיתי שבעצם יש איזה שהיא לאקונה בחוק ואין בכלל איזה שהוא סעיף שמחייב מישהו למסור לי מידע, או כמו שאתה אומר 'שתלך לחוק חופש המידע' ואז לפי חוק חופש המידע אני אמתין 30 יום ועוד 45 יום, בינתיים אני צריכה לעשות את העבודה - - -

סתיו שפיר: לא, את בכלל לא אמורה לפנות לחוק חופש המידע.

<רינה הולנדר: בוודאי שלא.

<רינה הולנדר: התשובה שקיבלתי מעורך דין פת הייתה 'תשמעי, באמת, יש לאקונה בחוק, אבל את יכולה להקיש מפה, להקיש משם, ללכת לשם'.

<רינה הולנדר: אתם מצפים ממני - - -

<עודד פלוס: בפקודת העיריות יש הוראה, אצלנו גם אין הוראה.

<רינה הולנדר: אתם מצפים ממני ללכת ליו"ר המועצה שלי, שלא למד משפטים ולא למד את זה, ולהגיד לו 'תקשיב, אני רוצה שתביא לי את המסמך ובוא תקיש מפסק הדין הזה ותלמד משם'.

<רינה הולנדר: מה יותר פשוט מאשר לקחת את אותו סעיף שקיים בפקודת העיריות שבו כתוב שחבר מועצה רשאי לקבל וזכאי לדרוש כל מידע ולקבל אותו תוך שלושה ימים.

<רינה הולנדר: לא קיבל, יש לו כלים.

<רינה הולנדר: לחבר המועצה הדתית אין את הכלים האלה.

<עודד פלוס: קיבלתי, את צודקת.

<קריאה: מה זה צודקת?

<קריאה: זה קיים.

<עודד פלוס: אפשר לשנות, אם אין אז - - -

<רינה הולנדר: זה דבר אחד.

סתיו שפיר: יש עוד משהו?

<קריאה: עם כל הכבוד, תקנות שירותי הדת היהודיים (ניהול).

<קריאה: אני מפנה אותה כעורכת דין לתקנות שירותי הדת היהודיים (ניהול).

סתיו שפיר: לא, סליחה, אתה לא ברשות דיבור.

סתיו שפיר: ברצינות.

<רינה הולנדר: זה דבר אחד, דבר שני.

<רינה הולנדר: במה שקשור להתנהלות הכספית, נושא גזבר המועצה הדתית.

<רינה הולנדר: כשהתמניתי למועצה הדתית, עוד לפני שהתמניתי קיבלתי טלפון, ערב לפני הישיבה החגיגית, 'שלום, רינה, אנחנו כולנו מצביעים עבור איקס כגזבר המועצה הדתית', אמרתי 'מי זה איקס ולמה אני מצביעה בשבילו?

<רינה הולנדר: איזה רקע יש לו בכלכלה?', 'לא חשוב, זה ההסכם הקואליציוני ואת מחויבת לו'.

<רינה הולנדר: עכשיו אני לא נכנסת כרגע לסיפור ולמה קרה כי אני לא הסכמתי להצביע בשבילו בלי להכיר אותו, אבל אם אתה פונה לפקודת העיריות או לחוקי החברות, שהן המקבילות למועצה הדתית, אתה רואה שגזבר זה תפקיד חשוב וראשון במעלה ופה במועצה הדתית מי נבחר בעצם כגזבר?

<רינה הולנדר: איזה שהוא אחד מחברי המועצה.

<רינה הולנדר: אין דרישות סף, אין תנאי סף.

<רינה הולנדר: גם על זה פניתי לעורך הדין ישראל פת, לפני שתשאלו אותי מה עשיתי עם זה, והתשובה שקיבלתי זה שאכן לגבי מועצות דתיות אין דרישת סף לגזבר, אבל כמובן שזה יהיה בלתי סביר אם ייבחר מישהו שאין לו ניסיון.

<רינה הולנדר: מה אני אמורה לעשות עם הדבר הזה כשמתוך תשעה חברי מועצה שמונה מצביעים כי ראש העיר אמר להם שזה הגזבר שמתמנה וזה מי שמנהל את המועצה.

<רינה הולנדר: עכשיו, שוב, אני לא יורדת לפסים האישיים של בית שמש, אני מעלה פה נושאים עקרוניים.

<רינה הולנדר: זה דבר שני.

<רינה הולנדר: דבר שלישי, אין פיקוח על תעסוקת עובדים ויתרה מזה, אין פיקוח, לפחות לגבי בית שמש, על פסיקות רבניות והצורה ההלכתית שהמועצה הדתית מתנהלת, ואני אסביר.

<רינה הולנדר: לפני כמה שנים נפטר אצלנו הרב שהיה ממונה מקוואות והיה ממונה עירובין, מאז שהוא נפטר משום מה המשרד לשירותי דת לא יכול להקצות לנו תקן לעניין הזה ובינתיים אחד מהרבנים המאוד מאוד מאוד קיצוניים בעיר, שראש העיר סר למרותו, בוא נגיד, מנהל את כל ענייני המקוואות בעיר, ממנה את הבלניות, לא היה אף מכרז למינוי בלניות אצלנו, הוא ממנה אותן.

<רינה הולנדר: הפלא ופלא, בכל שכונה אשתו של המרא דאתרא הממונה של השכונה היא הבלנית של אותה שכונה.

<רינה הולנדר: כשלפני שבועיים הגענו לאשר את התקציב פתאום היו כמה חברי מועצה שהעלו את הדרישה שהרב הזה, שמקיים בהתנדבות, או לא בהתנדבות, הבן שלו מקבל שכר, גם עכשיו יקבל משכורת על העבודה הזאת שהוא עושה.

<רינה הולנדר: עכשיו, מי מפקח על כל הדבר הזה?

<רינה הולנדר: איך מתמנים עובדים?

<רינה הולנדר: מי מחליט?

<רינה הולנדר: אם אני עכשיו רוצה לבצע איזה שהיא פעילות מטעם המועצה הדתית ויו"ר המועצה היום בבוקר אומר לי 'את לא יכולה, אני לא מסכים שעכשיו תפרסמי את הפלייר הזה', כי יש עליו תמונות של נשים, כי נשים מרצות וכי וכי, מי פוסק פה?

<רינה הולנדר: מי קובע?

<רינה הולנדר: איפה האחידות?

<רינה הולנדר: איך אני יודעת לפי איזה כללים, אני כחברת מועצה דתית, צריכה לפעול?

<רינה הולנדר: או האם בכל עיר כל אחד יילך ויתייעץ עם איזה שהוא רב שמקובל עליו ויקבע את ה - - -

סתיו שפיר: עודד, תענה לשאלה הזאת בבקשה.

אלעזר שטרן: זאת שאלת רוחב להרבה דברים.

<רינה הולנדר: יש גם יותר, אבל - - -

סתיו שפיר: איפה נמצאים הכללים?

<עודד פלוס: מה?

סתיו שפיר: איפה כתובים הכללים?

<עודד פלוס: יש לנו חוק.

<עודד פלוס: אני אענה על השאלות האלה.

<עודד פלוס: אני לא הגעתי מוכן לבית שמש, אני לא מכיר את הפרטים בבית שמש.

<רינה הולנדר: לא, זאת שאלת רוחב.

<עודד פלוס: שנייה, שנייה.

<עודד פלוס: כן, אני שמעתי, שאלות רוחב.

<רינה הולנדר: אני שוב אומרת, זה לא בית שמש, היחסים שלי שם מצוינים עם האנשים, זה לא העניין.

<עודד פלוס: בסדר, אני שומע.

<עודד פלוס: אנחנו נבדוק את זה.

<עודד פלוס: אני אבדוק את זה.

<עודד פלוס: אני מכיר את פקודת העיריות הישן, אני שומע פה שיש סעיף שאני לא מודע לו בתקנון המועצות הדתיות, נבדוק את זה.

<עודד פלוס: גם הנושא הזה של היכולת של חבר מועצה לקבל מידע, אין ספק שדינו, כמו בפקודת העיריות, שונה מאשר כל אזרח רגיל.

<עודד פלוס: לגבי הנושא של כישורי גזבר, אנחנו נבדוק את זה.

סתיו שפיר: כללים לגבי מינויים בכלל?

<עודד פלוס: לגבי תקנים יש לנו כללים מאוד מאוד ברורים.

סתיו שפיר: איפה מופיעים?

סתיו שפיר: למשל המינוי של הבלניות.

<עודד פלוס: אני לא מכיר את הסיפור, לא מכיר את העניין.

סתיו שפיר: לא ספציפית בבית שמש, איפה מופיעים - - -

<עודד פלוס: כל מינוי של מועצה דתית עובר דרך ועדת תקנים, שאני יושב בראשה.

סתיו שפיר: אבל מה הכללים?

<עודד פלוס: אני מסביר.

<רינה הולנדר: מי ממנה?

סתיו שפיר: מה התקן?

סתיו שפיר: מה ההכשרה שלה?

<עודד פלוס: יופי, הגעת לנקודה שרציתי לגעת בה.

<עודד פלוס: אחד הדברים שנעשו בתקופתי, אני מקווה שאני מבלבל עוד פעם בין עבר לעתיד, אנחנו מנסים לעשות יישור קו.

<עודד פלוס: יש חוזר מנכ"ל שעומד להתפרסם, לא עוד הרבה זמן, סדר גודל של שבוע, שבועיים, שלושה, שעושה סדר בעניין הזה, קובע דרישות סף לכל משרה, קובע סרגל תקינה, זאת אומרת שעל מנת שאני אעסיק מפקח כשרות הוא צריך להיות מופקד על, לצורך העניין נגיד 20 עסקים.

<עודד פלוס: הכלי הזה הוא כלי כפול, הוא כלי שמצד אחד אומר למועצה הדתית מה הם יכולים להגיש ודבר שני, כדי שוועדת התקנים לא תדון לגופו של אדם אלא באופן כללי, שיהיו לה אמות מידה אחידות, יש סרגל תקינה.

<עודד פלוס: אנחנו הולכים לאשר סרגל תקינה, גם שיקבע בדיוק מה וגם את כישורי הסף.

<עודד פלוס: יש לנו נקודה אחת שאנחנו עדיין נמצאים במגעים עם הממונה על השכר, זה הנושא של הדרגות.

<עודד פלוס: אתמול ישבתי עם קובי בר נתן, הממונה על השכר באוצר, זה הנושא של דרגות, אבל בגדול אנחנו הולכים להכניס סדר לעניין הזה, שהדברים יהיו שקופים וברוכים וידועים, גם לי, כמי שעומד לאשר את הבקשה או לדון בבקשה וגם למועצה הדתית.

<עודד פלוס: אני רוצה עוד נקודה קטנה, לגבי דבר שהיא אמרה.

<עודד פלוס: היא העלתה כאן נקודה שבהחלט מעוררת אצלי מחשבה, לעשות הכשרות לכל חברי המועצה הדתית זה קשה, זה כמויות גדולות, יהיה לנו קשה, אבל אין ספק שאנחנו צריכים, אנחנו נמצא איזה שהיא דרך לעשות משהו כמו 'דע את זכויותיך', להכין איזה שהוא כלי ולהעלות את כל השאלות, השאלות שהעלתה הגברת לישראל פת, יכול להיות שאלות אחרות, ולקיים איזה שהוא שיח, להוציא איזה שהוא - - -

סתיו שפיר: תנאי סף לבעלי תפקידים יש?

<עודד פלוס: מה זה בעלי תפקידים?

סתיו שפיר: תנאי סף, למשל גזבר.

<עודד פלוס: אז אמרתי, לגבי גזבר, אני לא בטוח שיש.

<עודד פלוס: יש תנאי סף מאוד מאוד מחמירים לגבי ראש מועצה דתית.

<עודד פלוס: אנחנו עוברים ויה דולורוזה לפני אישור של כל מועמד ומועמד, כשמגישים לנו הרכב לאישור צריכים להיות אנשים מספר שיש להם כשירות לכהן כראש מועצה דתית, תנאי כשירות מאוד מאוד מורכבים, הוא צריך להיות בעל כישורי ניהול של כמות צוות עובדים רלוונטית למועצה הדתית הזאת והיקף תקציב.

<עודד פלוס: זאת אומרת אם נגיד מועצה דתית חדרה, הדבר הזה בדיוק נמצא על הפרק, סדר גודל של תקציב של 7 מיליון, סדר גודל של 30 עובדים, האדם צריך להביא לי הוכחה שהוא ניהול, או בעירייה או בגוף עסקי, סדר גודל של עובדים מהסוג הזה.

<עודד פלוס: שמעתי מה שנאמר פה, משרד הפנים הוציא, אני זוכר את זה בתקופה שלי, איזה שהיא חוברת לנבחרים, בהחלט זה דבר שאנחנו - - -

<קריאה: הוצאנו את זה גם.

אלעזר שטרן: לא, אבל סליחה שנייה.

<עודד פלוס: לחברים.

אלעזר שטרן: דוגמה שאין בתקנות, גם שהוצאתם, לא פתחתי אותן, אבל אני בטוח שאין את זה שם וגם אתה בטח יודע, נגיד על מה שאישה רוצה לפרסם כאישה, לא משנה אם דבר תורה או לא משנה מה, בשם המועצה הדתית או דברים כאלה.

אלעזר שטרן: הרי זה אין בתקנות.

<עודד פלוס: זה השולחן ערוך - - -

אלעזר שטרן: זה לא שולחן ערוך.

<עודד פלוס: לא, זה קומונסנס.

אלעזר שטרן: זה העניין, בדיוק.

אלעזר שטרן: הדברים האלה כמובן חוצים את כל העיסוק של - - - זה לב הבעיה הרי.

<נתן נתנזון: איפה יש דבר כזה ברשות, שחבר מועצת - - -

אלעזר שטרן: את יכולה להגן עליי ממנו?

<נתן נתנזון: אתה רוצה הגנה ממני?

סתיו שפיר: סליחה, נתן, בלי התפרצויות, בבקשה.

סתיו שפיר: אתה רוצה להגיד משהו, אתה יכול לשבת סביב השולחן ולהגיד והכול בסדר.

<נתן נתנזון: אין פה מקום.

סתיו שפיר: יש פה מקום.

אלעזר שטרן: אני רוצה להגיד משהו - - -

<קריאה: סירבו לפרסם מודעה של - - -

סתיו שפיר: שמה מופיע בה?

אלעזר שטרן: אוקיי, בבקשה.

<עודד פלוס: בואו לא נדבר על - - -

<קריאה: יש אגף - - - בקהילות - - - סירבו לפרסם את המודעה בבית שמש.

סתיו שפיר: חברים, אני רק מבקשת, כדי שיהיה פרוטוקול מהוועדה, בוועדת השקיפות מאוד חשוב לנו שיהיה פרוטוקול, אז צריך שאנשים יישבו סביב השולחן ויגידו את הדברים שלהם בתורם ולמיקרופון כדי שניתן יהיה - - -

אלעזר שטרן: אני רוצה להרחיב, לא להרחיב יותר מדי, בהתחשב בזמן שיש לכולנו כאן.

אלעזר שטרן: הנושא הזה, ראיתי עכשיו, מצד אחד של הרב גולדוויכט, אני אתן לך דוגמה, ומצד שני פרסמו, או פרסום על זה שלא פרסמו.

אלעזר שטרן: אני אומר, כשכבר שואלים את הרב גולדוויכט אם לפרסם על נשים, אני מכיר אותו, הוא היה אומר בטוח לפרסם.

אלעזר שטרן: אבל אתה אומר לי שיש מישהו למעלה שבוחן את הדברים.

אלעזר שטרן: אתה גם יודע, אני מקווה שתעשו את זה, אני לא מאמין, דרך אגב, שכשרות ירושלים, לדוגמה, המהדרין היא פחות חמורה ממה שדורש הכי פשוט בהרצליה, רק מה?

אלעזר שטרן: הרב שם אומר 'אני קובע פה, קול אחד'.

אלעזר שטרן: אלה התוצאות של אישה כן או אישה לא.

אלעזר שטרן: שכל מה שהוצאתם עד עכשיו ומה עכשיו דובר על הוצאתם תקנון, לדברים האלה אתם לא נכנסים.

אלעזר שטרן: לצערי אם אתם תיכנסו לזה אז יהיה לא נשים, בגלל שאחרת לא תוכלו ליצור שכן נשים יכולות - - -

<עודד פלוס: אלעזר, אתה יודע שיש את החוק, אפרופו כשרות, של בצלאל סמוטריץ, שאנחנו לא מתנגדים לו, שמדבר על האחדה בכשרות וייעשה כוכבים או לא ייעשה כוכבים, בדברים האלה אנחנו שם, אנחנו לא - - -

אלעזר שטרן: אתם לא שם.

אלעזר שטרן: כשאתה אומר החוק של סמוטריץ יעבור - - -

<עודד פלוס: לא, אנחנו לא נגד החוק, אנחנו בעדו.

אלעזר שטרן: תשמע לי משהו רגע, החוק של סמוטריץ, כבודו במקומו מונח, הרי בסוף גם הוא יוריד את גבינות פילדלפיה ש-95% מיהדות ארצות הברית אוכלת אותם, למה?

אלעזר שטרן: כי אתם תיתנו תנאי מינימום כאלה שנשים לא יוכלו להיות מפקחות, תתביישו לכתוב את זה, אז לא תכתבו את זה, אבל שהכשרות שתדרשו תהיה כמו הרב המחמיר של הרצליה ולא כמו הרב של ירושלים לצורך העניין הזה ותדאגו שהרב של חולון, הגדרים יהיו כאלה שעל מה שהוא רוצה להגן, כשהוא לא נותן כשרות, למי שהוא לא נותן, הוא יוכל להמשיך להגן על זה.

אלעזר שטרן: לכן אני לא כל כך מחכה עם ציפורניים ב - - - לחוק של סמוטריץ.

סתיו שפיר: טוב, עודד ואלעזר, אנחנו חייבים להתקדם לדוברים נוספים.

אלעזר שטרן: אני חושב שמה שאמרת, ואתה אומר שתפרסמו, הדוגמה הזו של בית שמש על נשים בתוך המועצות הדתיות - - -

סתיו שפיר: מתי תפרסמו את התקנות?

אלעזר שטרן: תפרסמו גם את זה בתוך ה - - -

סתיו שפיר: זכויות וכללים, מתי זה יפורסם?

<עודד פלוס: צריך להכין את זה, אני אבקש מהלשכה המשפטית שלנו שתכין דבר כזה.

סתיו שפיר: אתה רוצה לתת לנו דד ליין כדי שאנחנו נוכל לראות שזה קורה?

<עודד פלוס: אני אומר ברמה בסיסית תוך חודש.

סתיו שפיר: בסדר גמור.

<קרן חדד-טאוב: אני רוצה להגיב על זה.

<קרן חדד-טאוב: אנחנו לפני פסח הוצאנו חדר לנשים במועצות הדתיות.

<קרן חדד-טאוב: מכיוון שלא היה שום מידע אנחנו פנינו למשרד כמה וכמה פעמים על מנת שהנשים במועצות הדתיות תקבלנה איזה שהיא הכשרה, בגלל שזה, כידוע, מועדון גברי סגור ולא שקוף.

<קריאה: אורתודוקסי.

<קרן חדד-טאוב: גם, אבל גם - - - אגב, יש חברות מועצה שהן לא אורתודוקסיות, כמו שיש אלפי חברות מועצה באופן כללי.

<קרן חדד-טאוב: אני רוצה לדבר על הדוגמה של למה צריך נשים במועצות הדתיות.

<קרן חדד-טאוב: מעבר לעובדה הפשוטה שאנחנו מעל 50% מהאוכלוסייה, עיקר מקבלות השירותים מהמועצות הדתיות הן נשים.

<קרן חדד-טאוב: נשים מקבלות את הכי הרבה שירותים באופן הכי תכוף על ידי המקוואות.

<קרן חדד-טאוב: השימוש במקוואות הוא לא שקוף, כמו שרינה נתנה פה דוגמה של רבנים שלא מתייחסים לנהלים.

<קרן חדד-טאוב: אנחנו מלוות את הנושא של הנהלים מאז פרסומם ב-2014, מועצות דתיות על ימין ועל שמאל מצפצפות על הנהלים, בגלל זה מכון עתים היה צריך להגיע לבג"צ בנושא של זכויות של נשים לקיים את המצווה שלהן על פי האמונה שלהן ודרכן לעשות את זה, שזה לא פוסל שום - - -

<עודד פלוס: אני חתמתי על התצהיר, ראית שחתמת על התצהיר?

<קרן חדד-טאוב: אבל אנחנו היינו צריכים לדחוף - - -

סתיו שפיר: למה צריך להגיע לבג"צ?

<עודד פלוס: יש דברים שבג"צ - - - יש הרבה דברים שהם דרך בג"צ.

<קרן חדד-טאוב: אבל השאלה היא כמה זמן ייקח מהרגע שיש החלטה עד שהיא תגיע לשטח.

<קרן חדד-טאוב: אני לא מדברת על נשים שפונות אלינו יום אחרי יום, בדמעות בעיניים, 'מה אני עושה הערב?' כי זה קשה ותמשיכו להגיד לנו ללכת לטבול בים, כי הסיפורים על הים הם הרי נורא נעימים ונחמדים.

<קרן חדד-טאוב: זה צד אחד, הצד השני של הסיפור הוא הבלניות, כידוע לך, ואתה ממשיך ואנחנו מאוד מודות לך על העבודה בנושא הזה של קידום תנאי השכר, כדי להביא את - - -

<עודד פלוס: תגידי מה יש.

<קרן חדד-טאוב: חכה, רגע, זהו, שנחתם ההסכם למרות ההתנגדות של חבר המועצות הדתיות.

<יהושע ישי: מה פתאום?

<קרן חדד-טאוב: אתם אמרתם בוועדת הכספים שאתם לא מוכנים לחתום.

<יהושע ישי: למה את צועקת?

<יהושע ישי: אנחנו אמרנו שאנחנו לא יכולים לחתום אם אין כסף.

אלעזר שטרן: אם הן היו עובדות של הרשות לא הייתה בעיה.

<קרן חדד-טאוב: בסוף, אלמלא הלחץ של חבר הכנסת גפני לא היה - - -

סתיו שפיר: חברים.

סתיו שפיר: אני לא מבינה, יש פה משהו שמונע מאנשים לערוך דיון כמו בני אדם?

סתיו שפיר: מה קרה?

<קרן חדד-טאוב: - - - לא צודקים, יש בלניות - - -

סתיו שפיר: אז יש פה ויכוח, אפשר לתת לקרן לדבר.

<קרן חדד-טאוב: יש בלניות שאמורות לקבל שכר, זה שהם - - -

סתיו שפיר: לא, רק את, בבקשה.

<קרן חדד-טאוב: ההסכם נחתם, בהסכם כתוב שהפעימה הראשונה תחל במשכורת שתתקבל באוגוסט, אנחנו מחכות לראות שזה אכן יקרה.

<עודד פלוס: זה לא פעימה ראשונה, זה כל הפעימה.

<עודד פלוס: בבת אחת מקבלים את כל ה-10%.

<יהושע ישי: בשביל הפרוטוקול.

<יהושע ישי: בעיקרון כשהיא אמרה שהמועצות הדתיות התנגדו בוועדה, אני מבקש שהיא תפרט מה נאמר בוועדה כנימוקים להתנגדות.

<קרן חדד-טאוב: בסדר, אפשר להוציא את הפרוטוקול.

<יהושע ישי: לא, אל תגידי אפשר להוציא, תגידי עכשיו פה בוועדה למה התנגדנו.

סתיו שפיר: אנחנו לא נכנסים לזה כי זה לא - - -

<קרן חדד-טאוב: זה לא רלוונטי לבלנית שלא מסוגלת לסגור את החודש.

<יהושע ישי: אז אני מבקש להגיד את זה בשביל להשלים את הפרוטוקול.

סתיו שפיר: אמרת, שמענו אותך.

<יהושע ישי: מה שמעתם?

סתיו שפיר: אמרת, נכנס לפרוטוקול.

<יהושע ישי: לא, למה התנגדנו.

סתיו שפיר: זה לא נוגע לנושא הדיון.

<קרן חדד-טאוב: אני רוצה להוסיף דבר אחרון.

<קרן חדד-טאוב: חברת מועצה שלא הצליחה להגיע ביקשה ממני להביא את הדברים, היא חברת מועצה חדשה בזכרון יעקב, אישה חרדית שנמצאת שם למרות התנגדויות של חברי המועצה.

<קרן חדד-טאוב: היא הייתה בקשר הדוק עם ישראל פת עד הרמה שהוא אמר לה 'סליחה, אני לא היועץ המשפטי הפרטי שלך'.

<קרן חדד-טאוב: ההתנהלות שם היא מתחת לכל ביקורת, פרוטוקולים לא מוצאים בזמן, כשהפרוטוקולים מוצאים הם לא מדויקים.

<קרן חדד-טאוב: כשהיא ביקשה להביא מכשיר הקלטה, במודע, להגיד להם 'אני הולכת להקליט פה', הם אמרו לה לא, הביאו את היועץ המשפטי של המועצה והוא אמר שהוא לא מוכן.

<קרן חדד-טאוב: אין שם ועדות, הוועדות לא מתכנסות, שלחו להם יומיים לפני דיון על התקציב, זה סיפורים שהולכים וחוזרים, יומיים לפני הדיון על התקציב שלחו להם נייר אחד מסוים, לאחר מכן בוועדה, בדיון עצמו, היה נייר אחר לגמרי.

<קרן חדד-טאוב: זה לא סיפור אחד ולא סיפור שני.

<קרן חדד-טאוב: נושא נוסף שעלה לדיון, אפרופו הדוגמה של חולון, בחולון חברת המועצה הייתה צריכה להתעקש, לקח שנה שלמה לכנס את המועצה.

<קרן חדד-טאוב: המועצות לא מתכנסות אחת לחודש, כמו שהן אמורות.

סתיו שפיר: תודה.

סתיו שפיר: עודד, כמה מהמועצות, אחרי פיקוח שלכם, מפרסמות פרוטוקולים מהדיונים שלהם?

סתיו שפיר: אתם בודקים את זה?

<קרן שירוני: אני ממונה על חופש המידע במשרד לשירותי דת, אני גם מרכזת כרגע את הנושא של הטמעת חופש מידע במועצות הדתיות.

<קרן שירוני: אני חייבת להגיד שרק עכשיו באמת התחלנו את כל הנושא של הטמעת חופש המידע במועצות הדתיות.

<קרן שירוני: אני שלחתי מכתב מסודר למועצות הדתיות כדי לבדוק באמת מי מפרסם פרוטוקולים.

<קרן שירוני: אני אתחיל מהסוף, רק לכ-50% מהמועצות הדתיות יש אתר אינטרנט שהם יכולים לפרסם שם את הפרוטוקולים ואת דוחות ההתקשרויות, שכבר דיברתם.

סתיו שפיר: הם יכולים לפרסם גם באתר העירייה, או באתר של המשרד.

סתיו שפיר: זאת לא הבעיה, חוסר אתר אינטרנט.

<קרן שירוני: אז אנחנו כרגע בשלב זה הצענו להם לפרסם דרכנו את הפרוטוקולים, את דוחות ההתקשרויות ואת הדוחות השנתיים שלהם.

<קרן שירוני: זה עדיין לא מיושם, אבל אנחנו - - -

סתיו שפיר: כמה מהן מפרסמות?

<קרן שירוני: הם עדיין לא התחילו לפרסם, אנחנו דואגים - - -

סתיו שפיר: כי בתקנות שירותי הדת, כפי שכתוב באופן מפורש, סעיף 18, תוכן הפרוטוקול, 'בכל ישיבה של המועצה ירשום מזכיר המועצה או עובד המועצה שייקבע לכך פרוטוקול של הישיבה', הוא אמור לכלול, יש פה ממש פירוט של כל הדברים שצריכים להיות שם כולל - - -

<עודד פלוס: גם שם כתוב שזה יפורסם באתר?

<איתי עצמון: התקנות מ-1970.

<קריאה: באתר העותומני.

סתיו שפיר: ב-1970 היה כבר אינטרנט.

סתיו שפיר: אז אדרבא ב-2016.

<עודד פלוס: אני חייב לומר משהו בעקבות הדברים שלך.

<עודד פלוס: אני חייב להחמיא לכם, אין ספק שבעקבות הפנייה שלכם אלינו ובעקבות הישיבה אנחנו נכנסנו לעניין, דברים שלא עמדו בראש מעייננו, אני שנה בתפקיד, יש הרבה דברים לעשות ובאמת הדבר הזה נזנח אצלנו.

<עודד פלוס: בעקבות הפנייה שלכם, הכנסנו את קרן, שהיא האחראית אצלנו, כדי שהיא תיכנס גם למועצות הדתיות.

<עודד פלוס: אנחנו תיכף נשמע על מערך המחשוב ואתם תבינו מה הולך להיות בעקבות המחשוב.

<עודד פלוס: חלק גדול מהדברים שעכשיו אנחנו מדברים עליהם, על אתר האינטרנט וכל מיני דברים כאלה, יקבלו מענה.

סתיו שפיר: אנחנו מיד נגיע לזה, אבל אני רוצה בכל זאת לקבל תשובה, כמה היום מפרסמות פרוטוקולים?

<קרן שירוני: אין לנו כרגע את הנתון הזה, אבל אני אמשיך את מה שהמנכ"ל אמר, עד חודש ספטמבר אנחנו הולכים לעקוב אחרי המועצות הדתיות, שכן יועלו הנתונים באתרים שלהם.

<קרן שירוני: ואם לא יועלו, למי שאין אתר אינטרנט עדיין, זה יועלו באתר של המשרד לשירותי דת.

סתיו שפיר: בכלל יותר נוח שהכול נמצא באופן מרוכז.

סתיו שפיר: אפשר גם וגם.

סתיו שפיר: אני חייבת להגיד, זה לא נראה מוזר לאף אחד פה שלא פורסמו פרוטוקולים מדיונים של המועצות?

<קריאה: אני לא יודע אם זה מצוי ברשויות המקומיות.

סתיו שפיר: לא, באמת.

סתיו שפיר: אנחנו ב-2016.

<קריאה: אפשר לבדוק את זה, להשוות את זה מול הרשויות המקומיות.

סתיו שפיר: תני פרנק, מנאמני תורה ועבודה.

<קריאה: אני מציע שאולי ידבר איש המחשוב ואז - - -

סתיו שפיר: אתה מוזמן לבוא ל - - -

<תני פרנק: תודה.

<תני פרנק: אני רוצה לגעת בסוגיה שנגעתם בקצרה כאן.

<תני פרנק: מדברים כאן על איזון תקציבים, אני בטוח שהמנכ"ל מנסה לעשות כמיטב יכולתו בנושאים האלה וחברת מועצה סיפרה כאן, אני בטוח שיש עוד הרבה בעיות במועצות שכן יש חברות מועצה, אבל ברוב המקומות אין.

<תני פרנק: שמענו כאן נתון ואני אשמח אולי אם המשרד יוכל לשתף בנתונים שלו, בכמה מועצות דתיות יש היום שיש בהן מליאה של מועצה נבחרת, לא מועצה דתית שיש בה ממונה.

<תני פרנק: אנחנו חושבים שגם מועצה אחת שאין בה מועצה נבחרת זה בעייתי, לפי חוק שירותי הדת היהודיים שנה אחרי יום הבחירות לרשויות המקומיות השר צריך לדאוג לכך שכל המועצות הדתיות ייבחרו מחדש.

<תני פרנק: מנתונים שהשר פרסם, כמו שחבר הכנסת שטרן הציג, שנתיים אחרי הבחירות ושנה אחרי המועד הקבוע בחוק היו רק שליש מהמועצות.

<תני פרנק: אנחנו גם יודעים שבמקומות שכן יש מועצות נבחרות, כמו ששמענו, כנראה שהדברים גם לא מתנהלים כמו שצריך.

<תני פרנק: אני רוצה לגעת בסוגיה של המידע, אז זה די מדהים שאין שום דוחות התקשרויות, נשמח גם לשמוע שיש שינוי בזה.

<תני פרנק: מעניין אותנו גם לשמוע אם יכול להיות פרסום של חלוקת תמיכות.

<תני פרנק: שמענו גם מהנתונים של המכון לאסטרטגיה ציונית בסוגיה של קמחא דפסחא, הם ידברו על זה, אבל גם במקומות אחרים שמענו שיש חוסר מידע בכלל לגבי תמיכות.

<תני פרנק: אנחנו יודעים שמועצות דתיות תומכות, נותנות כספים תחת כותרת של תרבות תורנית, תרבות יהודית.

<תני פרנק: אנחנו נשמח מאוד לדעת מי מקבל את הכספים, על פי איזה שהם קריטריונים, איך נעשית החלוקה.

<תני פרנק: מבחינת הבחירות עצמן של חברי המועצה, אנחנו גם לא כל כך יודעים, אנחנו ניסינו לקבל נתונים על איך ממונים הנבחרים האלה, נגיד על ידי הסיעה המקומית, על ידי הרשות המקומית.

<תני פרנק: אנחנו לא יודעים, אנחנו לא מכירים, כלומר בבחירות לרשות המקומית הבחירות הן שקופות, התהליך הוא שקוף, אנחנו לא יודעים איך זה קורה בדיוק במועצות המקומיות, מי ממנה את מי ואיך זה עובד.

<קריאה: פה בוועדת התכנון העירוני אתה יודע מי ממנה?

<תני פרנק: אני אשמח לדעת גם שם ואנחנו חושבים - - -

<קריאה: בתאגיד המים אתה יודע?

<תני פרנק: כמו שחבר הכנסת שטרן ציין, יש לנו סטנדרטים גבוהים יותר ממועצות דתיות.

סתיו שפיר: סליחה, איך זה קשור בכלל?

<קריאה: זה גם לא בסדר.

<תני פרנק: אנחנו לא באנו לתקן כאן את תאגיד המים.

סתיו שפיר: ברור שצריך לדעת ולקבל מידע על הדברים האלה.

סתיו שפיר: אם יש במקום אחד בעיה לא צריך לשכפל אותה, צריך לפתור אותה.

<עודד פלוס: אם תרשי לי לענות לך אז - - -

סתיו שפיר: אתה מיד תענה לי.

סתיו שפיר: תני, תמשיך.

<תני פרנק: קודם כל אני חייב להגיד, חבר הכנסת שטרן ציין את זה, אנחנו מדברים כאן בשם שירותי דת, בשם היהדות, אני חושב שהסטנדרטים צריכים להיות הרבה יותר גבוהים מכל מחלקה, מכל משהו שקיים ברשויות המקומיות, וגם דברים שקורים שם, אני בטוח שיש מי שיטפל בהם.

<תני פרנק: אנחנו חושבים שהתקשרויות, למשל עם יועצים חיצוניים, זה משהו שהיינו רוצים לדעת.

<תני פרנק: שמענו כל מיני שמועות, אנחנו לא יודעים אם זה נכון או לא, התקשרויות עם יועצים משפטיים בסכומים מאוד גבוהים, התקשרויות עם יחצ"נים למועצות דתיות, אני לא יודע למה צריך אותם.

<תני פרנק: זה מסוג הדברים שאנחנו מאוד נשמח לשמוע.

<תני פרנק: מבחינת הפיקוח התקציבי, אז אנחנו יודעים שהמשרד מפרסם את הפיקוח התקציבי, אבל אנחנו כשאנחנו ניסינו לדבר עם חברי מועצה, אנחנו הבנו, לא רק אצל רינה בבית שמש, שחברי מועצה מקבלים תקציב ורואים תקציב אחר.

<תני פרנק: יכול להיות שבאמת זה רעיון טוב לעשות איזה שהיא הכשרה, בסך הכול מדובר בפחות מ-300 חברי מועצה, נראה לי אפילו פחות מזה.

<תני פרנק: אנחנו באמת נשמח לשמוע יותר נתונים ומה המשרד מתכוון לעשות כדי לשפר את העניין, במיוחד כשעין הציבור לא נמצאת.

<תני פרנק: בניגוד למה שקורה ברשות המקומית, בניגוד למה שקורה בכנסת, עין הציבור לא נמצאת שם.

<תני פרנק: תודה.

סתיו שפיר: תודה, תני.

<שלמה בילבסקי: אפשר להעיר בעניין חוק חופש המידע?

סתיו שפיר: בבקשה, שלומי.

<שלמה בילבסקי: עד עכשיו התמקדנו יותר ביחסים שבין הרגולטור לבין המועצות הדתיות, אבל חשוב גם להזכיר שבשנת 2000, בצו של שר המשפטים דאז, חוק חופש המידע הוחל על כל המועצות הדתיות, מה שבעצם קובע להן חובות עצמאיות בלי קשר לרגולטור.

<שלמה בילבסקי: אז קודם כל לגבי כל אחד מההתקשרויות האלה, לגבי דוחות ההתקשרויות, בוודאי שכל אחד יכול לפנות אל המועצה הדתית בבקשה לפי חוק חופש המידע כדי לקבל את הנתונים האלה.

<קריאה: זה 132 גופים שונים.

<קריאה: שלרובם אין ממונה חופש מידע.

<שלמה בילבסקי: ב-78' ידוע לנו על חופש מידע - - -

<קריאה: ב-88'.

<שלמה בילבסקי: אבל יותר מכך תקנות חופש המידע מחייבות כל רשות שכפופה לחוק לפרסם באופן יזום דוח שנתי שבו היא מדווחת בדיוק על הנושאים התקציביים וכו', לרבות נושא של תמיכה בגופים כגון עמותות.

<שלמה בילבסקי: השאלה שאני שואל את הרגולטור זה האם יש נכונות להכניס את היישום של התקנות האלה, שצריך לומר בכנות, חוסר היישום משותף גם להרבה רשויות אחרות שעוד לא עשו את זה, השאלה אם אתם מוכנים להכניס, כחלק מהסדרי הפיקוח ומה שמותנה בכך, גם את העמידה בחובות האלה, בעיקר הפרסום של הדוח השנתי שמתאר בדיוק את כל ההתקשרויות התקציביות, מבנה הרשות, תמיכה וכו' ולא רק פנייה 'בואו תעשו את זה כי החוק אומר'.

<עודד פלוס: השאלה מה הם נדרשים, לא בטוח שהם נדרשים לזה.

<שלמה בילבסקי: הם נדרשים.

<עודד פלוס: את כל ההתקשרויות לפרסם?

<עודד פלוס: עירייה מפרסמת את כל ההתקשרויות שלה?

<שלמה בילבסקי: לא, התקנות מחייבות כל רשות לפרסם את התקציב שלה.

<עודד פלוס: בסדר, תקציב ברזולוציה שאנחנו - - -

<שלמה בילבסקי: רמת הרזולוציה זה דבר שלמשל אתם כרגולטור יכולים לקבוע.

<שלמה בילבסקי: אז זה נכון שלגבי יחידות ממשלה ויחידות סמך נקבע ברמת ממש הספק וכו', זה גם תלוי ביכולת הטכנולוגית לעשות את זה, אבל זה בדיוק העניין שצריך לקבוע אותו וליישם אותו וזה בדיוק עניין, לפי דעתי, לרגולטור שיעשה את זה.

<עודד פלוס: אנחנו צריכים לשקול את זה, אני לא יודע לענות לך כרגע.

סתיו שפיר: מה המניעה לפרסם את זה?

<עודד פלוס: לפרסם כל התקשרות?

סתיו שפיר: כן, מה הבעיה?

סתיו שפיר: התקשרות בכסף ציבורי, מה הסוד?

<עודד פלוס: לא יודע, אני לא רוצה להיות יותר - - -

סתיו שפיר: עושים התקשרות עם חברת ייעוץ, מה הבעיה לפרסם?

<עודד פלוס: אני לא רוצה להיות יותר צדיק מהעיריות, למשרד הפנים יש מנגנון, יש יותר ניסיון - - -

סתיו שפיר: לא, לא שאלתי את זה.

סתיו שפיר: סליחה, לא שאלתי לגבי מידת ה - - -

<עודד פלוס: אני רוצה לבדוק את זה.

<עודד פלוס: אני לא יודע, יש דברים - - -

סתיו שפיר: למה?

<עודד פלוס: אני לא יודע, לא כל הדברים הם גלויים, יש דברים שהם חסויים.

<עודד פלוס: לא הכול - - -

סתיו שפיר: מה חסוי?

סתיו שפיר: זה כסף ציבורי.

סתיו שפיר: מה חסוי?

<עודד פלוס: כסף ציבורי, נכון, אבל גם בכסף ציבורי - - -

סתיו שפיר: זה עניין ביטחוני?

סתיו שפיר: יש פה עניין של סודות מדינה?

<עודד פלוס: תעשו איזה שהוא חיוב, אני לא יודע על חיוב כזה.

<עודד פלוס: אני לא יודע שברשויות מקומיות שהמנגנון הרבה יותר משוכלל - - -

סתיו שפיר: איך אפשר לדעת אם זה לא מפורסם?

<עודד פלוס: לא, אני אומר, מנגנון הרבה יותר משוכלל של מועצות מקומיות, אני לא יודע שהם מפרסמים התקשרויות.

<קריאה: לא, ועדות מכרזים כן מפרסמות את ההתקשרויות שלהם.

<קריאה: ועדות מכרזים של רשויות מפרסמות את - - -

<עודד פלוס: בסדר, אבל לא כל ההתקשרויות עוברות דרך ועדת מכרזים.

סתיו שפיר: עודד, אתה לא עונה לי על השאלה.

סתיו שפיר: אני שואלת אותך שאלה של מהות, למה לא לפרסם?

סתיו שפיר: איזה סיבה יכולה להיות שלא לפרסם את כל ההתקשרויות?

<יהושע ישי: מה לפרסם?

<יהושע ישי: התקשרות - - -

סתיו שפיר: את כל ההתקשרויות, לא עם הנייר טואלט, כל ההתקשרויות עם - - -

<יהושע ישי: יועצים חיצוניים.

סתיו שפיר: למרות שכן, האמת, גם רכישת מוצרים, כל ההתקשרויות.

<יהושע ישי: נכון, גם נייר טואלט, אלא מה?

<יהושע ישי: זה לא חשוב - - -

סתיו שפיר: אתה יודע שכשפרסם למשל משרד החינוך את ההתקשרויות שלו גילינו שהם מוציאים על פחית של קפה נמס 76 שקלים.

סתיו שפיר: אז גם זה לפעמים מעניין לדעת.

<יהושע ישי: אני יכול ברשותך - - -

סתיו שפיר: מיד אחרי שעודד ישיב לי על השאלה.

<עודד פלוס: אני לא שולל את זה.

<עודד פלוס: יכול להיות שצריכים לקבוע, כמו שבהתקשרויות יש רמה מסוימת, אני לא יודע אם צריך לרדת לרזולוציה של כל התקשרות והתקשרות, צריך לחשוב, הצד השני של השקיפות, לפעמים זה טוב, אבל לא תמיד זה טוב.

<עודד פלוס: לפעמים עודף שקיפות הוא גם - - -

סתיו שפיר: תן לי סיבה, אני עוד לא שומעת את הסיבה.

<עודד פלוס: אני אומר, יכול להיות בהחלט שאפשר לחשוב על איזה שהוא מנגנון של התקשרויות עיקריות.

<עודד פלוס: כמו שבוועדות מכרזים יש מעל סכום מסוים צריך לפרסם מכרז ועד סכום מסוים אפשר לקבל הצעות מחיר, יכול להיות שאפשר לעשות איזה שהוא הליך של התאמה.

סתיו שפיר: אוקיי, אתם תתמכו בהליך כזה?

<עודד פלוס: אני אבדוק את זה.

סתיו שפיר: אז אני מבקשת תשובה רשמית אחרי שבדקתם את זה.

<יהושע ישי: בעיקרון לטעמי, ואני מסכים עם מה שהמנכ"ל אמר, יש מקום לפרסם התקשרויות שהן במסגרת החובה של ביצוע מכרז פומבי.

<יהושע ישי: פחות מזה אין טעם, משום שאלה התקשרויות של 1,000, 2,000 או 3,000 שקל ואני לא רואה שהציבור יתעניין במסגרת כזאת.

סתיו שפיר: אני הציבור ואותי זה מעניין, אז הציבור מתעניין כנראה.

<קריאה: הציבור עשוי מאוד להתעניין ברמה העירונית, הוא רוצה לדעת מי מהעיר מקבל את העבודות האלה.

סתיו שפיר: זו גם לא שאלה, בוודאי שהציבור רוצה לדעת, זה בכלל לא עומד על הפרק השאלה הזאת.

<יהושע ישי: שוב אני אומר, זה עודף מידע שבסופו של דבר אין בו שימוש, בסך הכול - - -

סתיו שפיר: חברים, סליחה, אני לא מצליחה להבין את זה.

סתיו שפיר: הציבור רוצה לדעת, על זה התכנסנו פה לדיון, שלושה חברי כנסת ביקשו את הדיון הזה ויש בטח גם רבים אחרים שזה מעניין אותם.

סתיו שפיר: יושבים פה נציגים, גם מהמועצות וגם נציגי ציבור מהחברה האזרחית, ואומרים שזה מעניין אותם, אני אומרת לך שזה מעניין אותי כראש הוועדה, השאלה הזאת של עודף מידע, תן לנו להסתדר עם זה.

<עודד פלוס: קיימת את הדיון הזה עם משרד הפנים?

סתיו שפיר: תן לנו לסדר את זה.

סתיו שפיר: תציף אותנו במידע, אנחנו נחליט אם בא לנו לקרוא או לא בא לנו לקרוא, אבל תפרסם את המידע, מה סוד בזה?

סתיו שפיר: שאלתי שאלה פשוטה, למה זה סודי?

<יהושע ישי: זה לא סודי, אני עוד פעם אומר לך, שמבחינת לפחות איך שאני מתנהל במועצה הדתית שלי, מכרזים פומביים יש מיד הודעה בתקשורת על מי שזכה במכרז.

<יהושע ישי: זה מפורסם גם.

סתיו שפיר: אבל אני שאלתי שאלה אחרת.

<קריאה: אבל ברוב ההתקשרויות אין מכרזים.

<יהושע ישי: אוה, מה שקורה זה שברוב ההתקשרויות שמועצות דתיות עושות הן בסכומים כאלה שאין מכרז פומבי, זה בדרך כלל נסגר בהצעות מחיר כיוון שאין פעילויות בסדרי גודל כאלה.

<יהושע ישי: לכן צריך להחליט מה הסכום שממנו מפרסמים ומה הסכום שמתחתיו לא צריך לפרסם.

<עודד פלוס: תעשי הצעת חוק.

סתיו שפיר: כי לא בשביל כל דבר צריך הצעת חוק.

<עודד פלוס: זה דבר מהותי.

סתיו שפיר: אני נגד התפיסה הזאת שהכנסת צריכה לשבת ולחוקק אלפי חוקים על דברים שאפשר לקבוע בקביעת נהלים - - -

<עודד פלוס: לא, אבל זה דבר מהותי, זו שורה אחת בחוק חופש המידע.

סתיו שפיר: כרגולטור אתה יכול לקבוע את זה וזה נורא נורא פשוט, אתה לא צריך חקיקה בשביל זה.

<עודד פלוס: היה פה דיון עם משרד הפנים?

<עודד פלוס: מעניין אותי לדעת.

סתיו שפיר: חבל לגרור את הכנסת ולזמן ולבזבז את זמנה של הכנסת על דברים שהם כל כך פשוטים.

<עודד פלוס: היה פה דיון עם משרד הבריאות לגבי התקשרויות של בתי חולים?

סתיו שפיר: סליחה, אני שאלתי אותך שאלה מהותית - - -

<עודד פלוס: בתי ספר?

סתיו שפיר: ואף אחד מכם לא מצליח לענות עליה.

סתיו שפיר: שימו לב, אתם פשוט לא מצליחים לענות עליה.

סתיו שפיר: מה סוד בזה?

סתיו שפיר: למה זה סודי?

<משה בא-גד: אין סוד, אבל למה דווקא - - -

סתיו שפיר: מי מדבר, בבקשה?

<משה בא-גד: עורך דין משה בא-גד, יועץ השר.

<משה בא-גד: אין סוד, זה כמו שהמנכ"ל אמר, אין לנו בעיה עקרונית לפרסם את זה, אנחנו נבדוק מה אפשר ואיך לפרסם.

<משה בא-גד: רק לפחות בעניין הזה אנחנו מרגישים צורך להתגונן, כי המשוב שמגיע, הריקושטים שמגיעים, זה מרגיש כאילו דווקא המשרד לשירותי דת הוא זה שעומד בראש הפרק.

<משה בא-גד: האם הדבר הזה נעשה במשרד הבריאות?

סתיו שפיר: אדוני, אני מזמינה אותך להגיע לדיוני ועדת השקיפות.

סתיו שפיר: בבקשה תגיע לפה, מדי יום אנחנו עורכים דיונים ופונים למשרדים - - -

<משה בא-גד: הדבר הזה נעשה מול בתי ספר?

סתיו שפיר: בוודאי.

סתיו שפיר: סליחה, זו פעם ראשונה שאתם מגיעים אלינו לכאן, אני באמת מזמינה אותך, בוא תשב פה, כי כל משרד ומשרד שמגיע לפה לשולחן הוועדה נדרש בדיוק לאותם קריטריונים, אתה לא תחשוד בי בוודאי שאני עושה פה איפה ואיפה.

<עודד פלוס: מה משרד הפנים ענה לך על השאלה ששאלת אותו?

סתיו שפיר: חברים, אם יש לך דיון או נושא ספציפי במשרד הפנים שאתה רוצה לזמן עליו דיון, בבקשה, קיבלת רשות, תזמן דיון - - -

<עודד פלוס: לא, אני שואל.

<עודד פלוס: אני מניח שעוד לפני שהזמנת אותי - - -

סתיו שפיר: עודד, אתם מתחמקים.

<עודד פלוס: אני לא מתחמק, אני - - -

<קריאה: אתה מבין שבמבנה של המועצות הדתיות - - -

סתיו שפיר: תענו לי לשאלה פשוטה, מה הבעיה?

<משה בא-גד: אין בעיה, אנחנו לא - - - עודף הצפת מידע.

<משה בא-גד: אנחנו נבדוק את כל הדברים ונעזור ככל שניתן - - -

סתיו שפיר: מצוין, אז התקשרויות ותמיכות, אנחנו מבקשים לפרסם בצורה שקופה.

סתיו שפיר: אם הציבור יתעניין הוא יקרא, הציבור לא יתעניין הוא לא יקרא.

סתיו שפיר: המידע הזה - - -

<משה בא-גד: אני רוצה רק ל - - -

סתיו שפיר: רגע, לא - - -

<עודד פלוס: אני רוצה איזה שהיא אחידות, אני לא רוצה להיות איזה שהוא קול בודד באפלה.

<עודד פלוס: אני רוצה לראות.

סתיו שפיר: תהיה אור למשרדים אחרים.

<משה בא-גד: אני רק רוצה לבקש משפט.

סתיו שפיר: חברים, לא, שנייה, אני אסיים.

<משה בא-גד: ברשותך, להשלים את המשפט.

סתיו שפיר: אבל אני הייתי באמצע משפט.

סתיו שפיר: הדרישה הזאת שלנו היא דרישה אחידה מכל משרדי הממשלה, מכל היחידות שפועלות תחת משרדי ממשלה, מכל גוף שמקבל כסף ציבורי, חד משמעית, לבוא לדיוני הוועדה.

<עודד פלוס: חברת החשמל מפרסמת את כל ההתקשרויות שלה?

סתיו שפיר: כולם, כל גוף שמקבל כסף מהציבור חייב לפרסם, חייב באמות מידה הכי מחמירות שיש לגבי פרסום מידע.

סתיו שפיר: אין פה סודות.

סתיו שפיר: להוציא מקום שיש בו מידע שהוא ביטחוני ומסוכן לפרסם אותו אין שום דבר אחר שהוא מניעה לפרסם מידע.

סתיו שפיר: שום דבר.

<קריאה: פגיעה בפרטיות.

סתיו שפיר: כמובן פגיעה בפרטיות.

סתיו שפיר: אם הייתם נותנים לי איזה שהוא הסבר - - -

<עודד פלוס: אני מסכים שלפי החוק את צודקת, אבל מעניין אותי לראות את חברת החשמל מפרסמת את כל ההתקשרויות שלה.

סתיו שפיר: אבל מה זה התירוץ הזה?

סתיו שפיר: באמת.

<עודד פלוס: זה לא תירוץ.

<עודד פלוס: אני אסביר.

סתיו שפיר: אתה רואה שאצל אחרים חוטאים אז אתה מחקה את החוטאים?

<עודד פלוס: לא, שנייה, אני לא - - -

סתיו שפיר: רגע, רגע, רגע.

<עודד פלוס: לא, אני לא מבין את זה, צריכה להיות מדיניות ממשלתית לגבי הנושא הזה.

סתיו שפיר: תוביל אתה - - - אל"ף, יש מדיניות, ויש חוק חופש מידע, אבל אתם בוחרים לפרש את חוק חופש המידע בצורה שלא מחמירה איתכם בכלל, אתם נוטים לפרש אותו בצורה הכי מרוככת שאפשר.

סתיו שפיר: אני אתן לך דוגמה, יש נוהל על פרסום התקשרויות של משרדי הממשלה, רוב המשרדים לא פרסמו את ההתקשרויות שלהם, זה החלטת ממשלה.

סתיו שפיר: הממשלה החליטה והממשלה לא מבצעת את החלטתה.

סתיו שפיר: זה לא נושא חדש בשבילך, אני מניחה.

סתיו שפיר: אנחנו קיימנו על זה דיון בוועדה, מתי זה היה?

סתיו שפיר: שבוע, שבועיים?

סתיו שפיר: רק יומיים לפני קיום הדיון בוועדה סוף סוף החליטו משרדי הממשלה לפרסם - - -

<עודד פלוס: נכון, יש יתרון לוועדה הזאת.

<עודד פלוס: הקימו את הוועדה הזאת כי חשבו שאת - - -

סתיו שפיר: זה נקרא פיקוח פרלמנטרי, בשביל זה הקימו את הכנסת, בין היתר, לא רק את הוועדה הזאת.

סתיו שפיר: עכשיו אנחנו שואלים אותך שאלה פשוטה, יש סיבה שלא להעלות את הדוחות האלה?

סתיו שפיר: אף אחד מכם לא הצליח לענות לי.

סתיו שפיר: שאלת אותי על חברת חשמל, אני לא הנציגה שלהם, מצטערת.

<משה בא-גד: אני רוצה רק בקצרה, המנכ"ל אמר את זה מקודם, אני רוצה לחדד את הנושא הזה.

<משה בא-גד: אם בארזים נפלה שלהבת, שמשרדי ממשלה שאמונים על גופים חזקים וגדולים שמתוקצבים ויכולים לקום ולקחת הלוואה מבנקים פרטיים, מועצה דתית שנדרשת בסופו של דבר להעסיק בן אדם ולתת עוד משכורת לנושא הזה, כי הדבר הסיזיפי הזה פירושו של דבר משכורת.

<משה בא-גד: המועצות הדתיות, אני לא בטוח שבתקציב הכול כך קטן שיש להן יכולים - - -

סתיו שפיר: כלומר אין תקציב לפיקוח על התקציב?

<משה בא-גד: אדרבא, תתמכו בנו בנושא הזה.

סתיו שפיר: לא, סליחה, זה התפקיד של עודד.

סתיו שפיר: אין לכם - - -

<עודד פלוס: מעניין אותי לשמוע, מה אתם אומרים על פרסום של ההתקשרויות?

סתיו שפיר: עודד, אין לכם תקציבים, אתם לא מפקחים על תקציבים?

סתיו שפיר: הרי אתם מפקחים על זה, זה חלק מהתפקיד שלכם - - -

<עודד פלוס: יש לנו את התקציב שלנו ויש להם את התקציב שלהם.

סתיו שפיר: המועצות, יש מסמך מסודר עם כל ההתקשרויות שלהן, לא?

<עודד פלוס: אז אני אגיד לך - - - המועצות הדתיות מחזיקות גורם - - -

סתיו שפיר: אין מסמך כזה?

סתיו שפיר: כי זה כבר באמת מלחיץ.

<משה בא-גד: מסמך שמה?

<משה בא-גד: של כל התקשרות?

<משה בא-גד: בוודאי שכל התקשרות נעשית על פי חוק.

סתיו שפיר: נכון, ויש כזה מסמך שמאגד את כל ההתקשרויות והתמיכות?

<יהושע ישי: מאגד?

<יהושע ישי: אצל מי?

<יהושע ישי: איפה, למה?

סתיו שפיר: איך אתם מנהלים תקציב, אדוני?

<יהושע ישי: מי זה איך אתם?

<יהושע ישי: המשרד - - -

סתיו שפיר: איך מתנהל התקציב במועצה?

<קריאה: כל מועצה פועלת באופן נפרד, זה כל הסיפור - - -

סתיו שפיר: איך מועצה מנהלת תקציב?

<יהושע ישי: כמו עירייה.

<יהושע ישי: העירייה מתנהלת במשק סגור במסגרת מה שיש לה, הכנסות ותקציב - - -

סתיו שפיר: אין בעיה.

סתיו שפיר: אתה, כשאתה רוצה לנהל תקציב אתה רואה את כל הנתונים לפניך?

סתיו שפיר: כמה התקשרויות עשיתם, עם מי?

סתיו שפיר: מה היו המחירים?

סתיו שפיר: איזה תמיכות?

סתיו שפיר: כל הדברים.

סתיו שפיר: אתה רואה את זה, נכון?

<יהושע ישי: כן.

<יהושע ישי: מה זאת אומרת אני רואה?

סתיו שפיר: מצוין, כל הדבר הזה שאתה רואה תעלה לאינטרנט.

סתיו שפיר: זה לא דורש כוח אדם.

<יהושע ישי: סליחה, אבל יש לך טעות פה, גברתי.

<יהושע ישי: יש לך טעות בסיסית.

<יהושע ישי: קודם כל אני יודע, אני לא צריך לראות, כיוון שאני מבצע את זה.

<יהושע ישי: כשאני רואה, אני רואה יחסית לאותו סעיף תקציבי, מה נשאר לי במסגרת התקציב - - -

סתיו שפיר: ואתה רואה גם על מה הוצאת.

<יהושע ישי: לא אני לא צריך לראות מה - - -

סתיו שפיר: אתה לא רואה על מה הוצאת?

<קריאה: זה לא ממוסמך?

<קריאה: אתה רואה את זה במאזן.

סתיו שפיר: כן או לא, אתה רואה מה הוצאת?

<קריאה: יש לך סעיף ספקים, מה הבעיה?

<קריאה: רשימת ספקים.

<יהושע ישי: יש לי סעיף הוצאה - - - את רוצה לרדת לרזולוציה, אין לי בעיה, יש לי את כל הזמן.

<יהושע ישי: אני מציע לכם בכלל, אם אתם רוצים ללמוד את הנושא הזה יותר לעומק, אני מזמין אתכם, לא למועצה הדתית שלנו, איזה מועצה דתית שאתם רוצים - - -

סתיו שפיר: אני מבקשת תשובה, כן או לא, אתה רואה את כל ההוצאות?

<יהושע ישי: יש לי סעיף תקציבי שהוא למעשה שווה ל-100,000 שקל ואני עכשיו רוצה לעשות רכישה, אני רוצה לדעת כמה כבר הוצאתי, כמה התחייבתי על הסעיף הזה, כדי לדעת כמה אני יכול, למי התחייבתי וכמה, אם אני רוצה אני יכול להיכנס ולראות יותר פרטים.

סתיו שפיר: נכון, אז יש לך את כל זה למולך.

<יהושע ישי: כן, אבל מה שזה אומר - - -

סתיו שפיר: מצוין, את כל הדברים האלה שאתה רואה אתה יכול לפרסם.

<יהושע ישי: נכון, אז אנחנו נפרסם את הכרטסת של החשבונות.

סתיו שפיר: מעולה, אם זאת הדרך לפרסם את זה תפרסמו את זה.

<יהושע ישי: אני מבקש לתקן את הנהלים באופן כזה שכל הגופים המתוקצבים צריכים לפרסם את כרטסת הנהלת החשבונות, מה שנקרא בעברית אחרת מאזן בוחן.

<שלמה בילבסקי: אנחנו נשמח מאוד לתיקון הזה, אבל גם בנוסח הקיים של החוק והתקנות הדבר הזה אפשרי.

<עודד פלוס: עד היום הממונה על השכר - - -

<יהושע ישי: אין בעיה.

<יהושע ישי: אוקיי.

<שלמה בילבסקי: אני רק רוצה לומר שזה אינטרס של הציבור - - -

סתיו שפיר: בסדר, היחידה לחופש המידע מסכימה עם זה, יש פה הסכמה, עודד?

<עודד פלוס: לי אין בעיה עם זה.

סתיו שפיר: אפשר, בבקשה, לסמוך עליכם שאתם מפרסמים נהלים ברורים לכל המועצות ומנחים אותם לפרסם את כל ההתקשרויות והתמיכות.

<עודד פלוס: אנחנו נהיה בקשר איתם - - -

סתיו שפיר: לא, שאלתי שאלה פשוטה.

<עודד פלוס: אז אני אומר, יש לנו כאן גוף ממשלתי שאחראי על חופש המידע.

סתיו שפיר: נכון, ויש פה - - -

<עודד פלוס: אנחנו נהיה בקשר איתו, מפני שצריכה להיות מדיניות אחידה.

<עודד פלוס: אני לא רוצה להיות - - - למרות שאני מתחבר לכל מה שאת אומרת.

סתיו שפיר: מצוין.

סתיו שפיר: אז אני יכולה לסמוך עליך?

<עודד פלוס: מבחינתי הציבור, הם אמורים להיות שקופים, אני אהיה איתו בקשר.

סתיו שפיר: מצוין, אז אין שום בעיה.

סתיו שפיר: קודם כל אני שמחה שתהיו בקשר, שלומי הוא בן אדם מאוד מאוד נחמד, אבל בלי קשר, אם יש הסכמה והנוכחים כולם מסכימים, אף אחד לא הצליח להסביר למה לא, אז אני מבקשת שהנחיות כאלה ייצאו בחודש הקרוב.

<עודד פלוס: אני לא הבטחתי את זה, אני אמרתי שאני אהיה איתו בקשר ואנחנו נגבש ביחד.

<עודד פלוס: אני רוצה שתהיה מדיניות ממשלתית בעניין הזה.

<עודד פלוס: לא כל משרד, בדברים כאלה שהם דברים רוחביים, עושה שבת לעצמו.

סתיו שפיר: אז נבקש בעוד שבועיים דיווח לוועדה על הנושא הזה.

<נתן נתנזון: רק בתור מי שאמור להפעיל את זה אני אומר שצריכים לקחת בחשבון שזה שאומרים פה בוועדה שזה לא לוקח זמן, זו אמירה יפה, אבל זה בוודאי לא נכון.

<נתן נתנזון: זאת אומרת בהגדרה זה לא נכון, לכן צריך לקחת בחשבון שאם באמת רוצים להגיע לרמה של פרסומים, כמו שאמר יהושע, את כרטסת הנהלת החשבונות, אז תיקחו בחשבון שצריך בן אדם שיצטרך להעביר את המידע הזה באיזה שהיא דרך - - -

<רינה הולנדר: זה לחיצת כפתור, מה הבעיה?

<רינה הולנדר: אתה לוחץ על כפתור במחשב.

<נתן נתנזון: אם לך יש מחשב שלוחצים איתו על כפתור אז תביאי לנו את המחשב הזה - - -

<קריאה: לא, היא צודקת, אחרי שלחצתי על הכפתור היא תתקשר אליי להגיד לי 'תגיד לי, מה שלחת אליי?

<קריאה: אני לא יודעת מה זה'.

<קריאה: אחרי שאני אלחץ על הכפתור היא תתקשר אליי 'ראיתי, אבל מה זה?

<קריאה: אני לא - - -

<קריאה: רגע, אבל דוח התקשרויות זה בלחיצת כפתור.

<עודד פלוס: נוס, אני רוצה להגיד - - - סתיו, אני רוצה לתת דוגמה למשהו.

סתיו שפיר: חברים, אני לא שומעת כשכולם מדברים.

סתיו שפיר: קודם כל יש מערכת ממוחשבת שהתקציב שלכם אמור להיות על המערכת הזאת.

<נתן נתנזון: אבל זה לא אותו דבר, את לא מבינה?

<נתן נתנזון: יש דבר שנקרא מאזן, שהוא באמת נמצא על המערכת הממוחשבת, ויש דבר שנקרא הנהלת חשבונות, הנהלת חשבונות הזאת לא נמצאת על מערכת, היא במערכת של חשבונאות של המועצה הדתית.

<נתן נתנזון: עכשיו צריך לקחת מתוכה ולהמיר אותה באיזה שהיא דרך באמצעות - - -

סתיו שפיר: נתן, אין בתוך המועצה, להנהלת החשבונות, לגזבר, אין מסמך אקסל או תוכנה אחרת שעושה את מה שעושה אקסל, שבו כתוב פשוט פירוט של כל ההתקשרויות, כמה זה עלה, למי זה הלך וכל התמיכות?

<נתן נתנזון: זה גם לא בכרטסת אחת.

<נתן נתנזון: יש הוצאות שהן בתחום המקוואות ויש הוצאות שהן בתחום הכשרות, לכל אחד יש את הכרטסת שלו.

סתיו שפיר: אין בעיה, זה לא נמצא במסמך?

<נתן נתנזון: לא, זה לא מסמך מאחד של כל ההוצאות.

<קריאה: יש במאזן רשימת ספקים מה הבעיה לפרסם רשימת ספקים?

<נתן נתנזון: במאזן אין רשימת ספקים - - -

<קריאה: למה אני שמונה חודשים מבקשת רשימת ספקים ולא מקבלת?

<קריאה: לא, אבל יש רמת - - אחרת.

<נתן נתנזון: אין במאזן רשימת ספקים.

<קריאה: דרך הנהלת חשבונות.

סתיו שפיר: לא, חבר'ה, מספיק.

סתיו שפיר: קרן, מה רצית להגיד?

<נתן נתנזון: רגע, את שמעת את מה שאמרתי?

סתיו שפיר: שמעתי, ועכשיו קרן רוצה להוסיף על מה שאמרת.

<קרן שירוני: דוח ההתקשרויות, גם המשרד שלנו מפרסם ואני כממונה, הנתונים לא נמצאים אצלי, אני לוקחת את הנתונים מהחשבות - - -

סתיו שפיר: אתם מפרסמים מנו"ף.

<קרן שירוני: הם מרכזים עבורנו את כל הנתונים, זה לא משהו בלחיצת כפתור, כמו שאמרו כאן.

<קרן שירוני: זה מאוד לא פשוט.

<קרן שירוני: אני ניגשת לחשבות ואני מבקשת מהם את הנתונים ולוקח להם זמן לרכז את כל הנתונים.

<קריאה: שהם פיזית בתוך מערכת מרכב"ה.

סתיו שפיר: קרן, קודם כל משרדי הממשלה עובדים עם מערכות מרכב"ה ומנו"ף ו - - -

<קרן שירוני: זה אפשרי, זה אפשרי לחלוטין, אבל - - -

סתיו שפיר: ברור שזה אפשרי, כל מי שמתכנן תקציב, כשאתם מתכננים תקציב אתם חייבים לראות את כל הנתונים האלה, הרי ממילא זה צריך להיות לכם, אתם צריכים להחזיק את הנתונים האלה.

סתיו שפיר: אתה חייב להבין מה ההוצאות שלך, כמה זה עלה לך, אם היה שינוי בהוצאות משנה אחת לשנייה, איפה ממשיכים, איפה מפסיקים, אתה חייב לראות את כל זה מולך.

סתיו שפיר: אז כל מה שאני אומרת, הטבלה הזאת, שהיא חייבת להיות קיימת, פשוט לפרסם.

<יהושע ישי: אז את מדברת על משהו אחר.

<יהושע ישי: רבותיי, אתם צריכים להבין מה אתם רוצים, אני מוכן לתת לכם כל מה שאתם רוצים, השאלה מה את רוצה.

<יהושע ישי: את רוצה עם מי התקשרתי לספק חלב כל חודש?

סתיו שפיר: כן.

סתיו שפיר: וגם נייר טואלט - - -

<יהושע ישי: או את רוצה לדעת כמה - - -

סתיו שפיר: וגם ייעוץ אסטרטגי תקשורתי וגם משכורות, כן.

סתיו שפיר: כל זה.

<יהושע ישי: אז מה שאת אומרת, את זה אני לא רואה כשאני בונה את התקציב.

<קריאה: אתה רואה מי הספק, אתה רואה לאיזה ספקים שילמת.

סתיו שפיר: אז מה אתה כן רואה?

<יהושע ישי: אני לא רואה את זה בתקציב.

סתיו שפיר: מה זאת אומרת?

סתיו שפיר: אז איך אתה יודע מה ההוצאות שלך?

<יהושע ישי: כשאני בונה את התקציב של המועצה הדתית, אני יודע שלצורך ניהול המועצה הדתית בתקורה שלה אני צריך כך וכך כסף, שזה כולל את החלב, את נייר הצילום, או אני לא יודע מה, וכן הלאה וכן הלאה.

<יהושע ישי: אני לא נכנס לרזולוציה כמה עלה לי החלב וכמה עלה לי נייר הצילום.

<יהושע ישי: זה אולי עשיתי בשנה הראשונה שאני עשיתי.

<יהושע ישי: למה אני לא עושה את זה?

<יהושע ישי: כי ברגע שאני יצאתי משנת תקציב וגמרתי עם המאזן וראיתי שלא חרגתי בסעיף הזה אז אין טעם לפתוח אותו עוד פעם לדעת על מה אני מוציא שם, כיזה אותו דבר - - -

סתיו שפיר: אבל כל שנה אתה צריך להוציא מחדש מכרז.

<יהושע ישי: למה מכרז?

<יהושע ישי: לחלב של 300 שקל לחודש, 1,200 שקל?

סתיו שפיר: קודם כל לדברים הגדולים אתה כן צריך - - -

<יהושע ישי: מה זה גדול?

סתיו שפיר: כמה דברים אתם עושים?

סתיו שפיר: לכמה הוצאות עשיתם מכרזים?

סתיו שפיר: אני אשאל אותך ככה.

<יהושע ישי: תלוי מה המסגרת.

<יהושע ישי: את שואלת על ירושלים?

<יהושע ישי: לירושלים יש עסקים שהיא עושה גם ב-300,000 שקל, אז היא מוציאה מכרזים.

<יהושע ישי: אני עשיתי עכשיו חברת ניקיון לצורך - - -

סתיו שפיר: לא, שאלתי, איזה אחוז מהכסף שאתם מוציאים הולך במכרז?

<יהושע ישי: להערכתי אני עושה מכרזים בשנה אולי אולי בסדר גודל של מיליון וחצי שקל.

סתיו שפיר: מתוך כמה?

<יהושע ישי: מתוך 60 מיליון.

סתיו שפיר: וכל היתר זה בלי מכרז?

<קריאה: הרוב זה משכורות.

<יהושע ישי: זה יפה שאת שואלת אותי כל היתר, תגידי לי כמה מתוך ה-60 מיליון הולך למשכורת?

סתיו שפיר: אמרת 70%.

סתיו שפיר: כבר ענית על השאלה הזאת, אני מקשיבה לך.

<יהושע ישי: יפה, נו?

סתיו שפיר: יפה, 70% הולך כ - - -

<קריאה: אז מה כל השאר?

<יהושע ישי: מה כל השאר?

<יהושע ישי: השאר, עשיתי מכרז על המים, אספקת מים למקוואות, אבל יש ספק יחיד, זה גיחון, ועשיתי מכרז על החשמל, ויש ספק יחיד, זה חברת חשמל, אולי עכשיו חברת הגז תוכל להתחרות איתם.

<יהושע ישי: זה עיקר ההוצאות של - - -

סתיו שפיר: וחוץ מזה?

<יהושע ישי: אין, מה?

סתיו שפיר: חוץ משכר וחשמל ומים?

<יהושע ישי: זה עיקר ההוצאות, יקירתי.

<יהושע ישי: על ההוצאות ה - - - טלפונים עולה לי לשנה 100,000 שקל לבזק.

<יהושע ישי: אתם יודעים מה?

<יהושע ישי: עברתם לסלקום.

סתיו שפיר: מצוין, כל הדברים האלה - - - שוב, אבל אני לא מצליחה - - - אני כנראה לא - - -

<יהושע ישי: יקירתי, אבל זה רשום.

סתיו שפיר: איפה זה רשום?

<יהושע ישי: בבקינג של זד 23.

<יהושע ישי: בדף שמתחתיו.

<יהושע ישי: מה את חושבת, שזה ככה נעלם?

<קריאה: אני חושבת שיחידת השכר היא יחידה הרבה יותר - - -

<יהושע ישי: סליחה, אני אשאל אותך שאלה אחרת, כשאת מאשרת תקציב למדינה - - -

סתיו שפיר: אתה לא צריך להצביע ככה, אני מבינה אותך גם בלי זה.

<יהושע ישי: אני מבקש את סליחתך.

<יהושע ישי: כשאת מאשרת פה את התקציב של המדינה, מה שנקרא הספר הכחול, את מכירה את התקנות שמתחתיו?

סתיו שפיר: התקציב הזה הוא לא תקציב המדינה האמיתי.

סתיו שפיר: אם היית רואה את עבודתי בשלוש השנים האחרונות היית יודע מה אני חושבת על תקציב המדינה.

<יהושע ישי: אבל עוד פעם אני אומר לך, בפשטות אני אומר לך, תקציב המדינה בנוי על שני ספרים, יש את הספר הכחול והספר הירוק - - -

סתיו שפיר: יהושע, אל תסביר לי ממה בנוי תקציב המדינה, בבקשה.

סתיו שפיר: מי רצה - - -

<מירי שלם: כן.

סתיו שפיר: מה שמך?

<יהושע ישי: איפה מפורסם התקציב הירוק?

סתיו שפיר: תקציב המדינה לא משקף את הוצאות הממשלה, בגלל זה בין היתר אנחנו עובדים על השקיפות בתקציב המדינה.

<קריאה: זו הטענה המרכזית שלה, למה יש ועדת השקיפות, זה בגלל זה.

<קריאה: למה הקימו לה ועדה?

<יהושע ישי: למה לא משקף?

<יהושע ישי: תבינו דבר אחד - - -

סתיו שפיר: יהושע, בסדר, אתה תדבר עוד פעם, יהיו עוד שאלות.

<יהושע ישי: לא, את מדברת עם אחד שכבר ניהל את התקציב של המדינה פעם.

סתיו שפיר: יהושע, יש עוד דוברים בוועדה.

<מירי שלם: לרגע זה הפך להיות דיון פנימי.

<מירי שלם: אני מירי שלם, אני מנכ"לית של המכון לאסטרטגיה ציונית וגם חברת ועד מנהל בארגון 'קולך'.

<מירי שלם: גם חבר הכנסת שטרן וגם תני ציטט מחקרים שלנו.

<מירי שלם: יש לנו מנהל תחום דת ומדינה, בחור בשם אריאל פינקלשטיין, שבעצם במהלך השנים האחרונות עבד הרבה עם ניסיונות לעשות כל מיני מחקרים לגבי המועצות הדתיות.

<מירי שלם: אחד מהם, דובר עליו, זה הנושא של קמחא דפסחא, שיצאו משם שני נתונים מרכזיים, אל"ף, אין קריטריונים בחלוקה של כספי התמיכות בקמחא דפסחא, והשני זה שהמועצות הדתיות בעצם מחליפות את שירותי הרווחה וקובעות על דעת עצמן מי זכאי לקבל תמיכה ומי לא.

<מירי שלם: הדבר השני זה נושא של מערך הכשרות.

<מירי שלם: אריאל שלח אין סוף בקשות לחופש מידע למועצות בכל נושא שהוא רצה לחקור אותו, בין אם זה קמחא דפסחא, בין אם זה מערך הכשרות ובין אם זה המקוואות.

<מירי שלם: התשובות שהגיעו אליו היו מעטות.

<מירי שלם: הדבר היחיד שהוא כן קיבל עליו תשובות היה בנושא המקוואות, כשהוא רצה לחקור את הנושא של רישוי עסקים למקוואות.

<מירי שלם: מתוך 760 מקוואות חזרו אליו 480 מקוואות עם תשובות, אבל זה לא בגלל שהמועצות הדתיות חזרו אליו, אלא בגלל שאת השאלה לגבי רישוי העסקים של המקוואות הוא הפנה למחלקה לרישוי עסקים בעירייה, ובגלל זה הוא קיבל תשובות.

<מירי שלם: תכל'ס גילינו שמתוך הכמעט 500 שקיבלנו ל-75% מהמקוואות אין רישוי עסקים למקוואות.

<מירי שלם: זה נתונים.

<מירי שלם: כשמדובר על שקיפות זה חלק מהסיפור.

<מירי שלם: זה נתון.

<מירי שלם: אני ניהלתי מוסד והמוסד היה מחויב ברישוי עסקים, גם למקומות עם מים יש מחויבות לרישוי עסקים, ול-75% מהמקוואות שקיבלנו מהם תשובות אין רישוי עסקים וכשדיברנו על זה בוועדה אחרת אז היה כזה איזה זריקת אחריות בין האם זו אחריות העירייה או אחריות המועצה הדתית או אחריות המשרד לשירותי דת.

<מירי שלם: תכל'ס זה הנתון.

<מירי שלם: הנתון השני שהוא עלה עליו בנושא המקוואות, ועתים מייצג את הסיפור של התביעה, זה הסיפור של הגבייה במקוואות.

<מירי שלם: במשך שנים המקוואות גבו גבייה חריגה מכל מי שבא לטבול במקווה, לפעמים פי שניים.

<מירי שלם: אם התעריף המותר היה 15 שקלים אז לפעמים גם גבו פי שניים.

<מירי שלם: היה גם מתאם הפוך, ככל שהמקום היה יותר פריפריה אז שם המחירים היו יותר גבוהים, יש שם איזה שהיא עקומה כזאת שנשים בפריפריה יותר צריכות את שירותי המקווה ואין להן ספק חלופי לצורך העניין וככל המקום היה יותר במרכז הארץ המחירים היו קרובים לסטנדרט.

<מירי שלם: איך הוא גילה את הנתונים האלה?

<מירי שלם: הוא הגיש בקשה לחופש מידע, אבל הוא לא קיבל, אז בעצם העסקנו מערך של נשים שהתקשרו בתור טובלות למקוואות ושאלו כמה עולה, פשוט בשיטת מה שנקרא בצורה סיזיפית וסיסטמתית, אבל ככה קיבלנו את התשובות.

<מירי שלם: באותו שבוע שבו יצא המחקר שלנו מחירי המקוואות בכל הארץ צנחו בצורה מפתיעה.

<מירי שלם: אם נחשב שנים אחורה כמה גבייה יתרה נעשתה כפול מכפלת מספר הטובלות אנחנו נגיע למיליונים ומיליונים של שקלים.

<מירי שלם: מה שיהושע אמר זה הסיפור של - - - כולם מדברים על זה שעלויות השכר הן הרכיב המרכזי בתוך עלות של מועצה דתית, אז למשל, אני חוזרת שוב לסיפור של מערך הכשרות, מה שאריאל שלנו ניסה לברר זה לברר כל מיני דברים בנושא של משגיחי הכשרות, כמה שעות הם צריכים לעבוד, כמה שעות נוכחות הם צריכים להיות בתוך המסעדה שבה הם נמצאים, האם מותר להם במקביל לשמש כמשגיחים של גוף אחר ולקבל בעצם דאבל תשלום על השעות שהם נמצאים שם.

<מירי שלם: בעצם אין שום דבר, לא קיבלנו שום דבר.

<מירי שלם: כשמדברים על שקיפות, מה שנקרא ללכת בעקבות נתיב הכסף, זה לא על מכרז חברת חשמל או מכרז המים, זה מכרז המשכורות.

<מירי שלם: הסיפור של שכר הבלניות בדיוק באותו מקום - - -

סתיו שפיר: זה ברור.

סתיו שפיר: אני אוסיף עוד שאלות נוספות לעניין הכשרות, פרסום העמדות ההלכתיות של הרבנות, גובה האגרות שמשלמים המוסדות השונים, כמו גם פרסום של כללי הקביעה שלהם, תשלום לרבנות המקומית ולא למשגיחים, פרסום שמות של בעלי התפקידים ואיפה שצריך קשרי משפחה ביניהם, כדי להרתיע ניצול יתר של מעמד למינוי קרובים.

סתיו שפיר: וגם לגבי זה, יש לנו עוד רבע שעה לדיון, אז אני אשמח לתשובות בנושא הזה.

<עודד פלוס: סתיו, אני רק רוצה - - -

סתיו שפיר: עודד, אני אתן לך בסוף לסכם - - -

<עודד פלוס: לא, אני רוצה - - -

<קריאה: אולי במקום שיגיבו על כל דבר נעלה את השאלות.

סתיו שפיר: זו הכוונה.

<עודד פלוס: אני רוצה, שנייה, רק רגע - - -

סתיו שפיר: לא, סליחה, אני מנהלת את הדיון הזה, יש לנו רבע שעה, אז עכשיו כל אחד ידבר דקה וחצי ואז תקבל עוד פעם אפשרות לענות.

סתיו שפיר: אנחנו רוצים גם תשובות לגבי הכשרות שבכלל לא נענו כאן ואנחנו נקיים דיון המשך, אל תדאגו.

סתיו שפיר: נעמתם לי עד כדי כך שאני אשמח לפתוח את שערי הוועדה לדיון נוסף בנושא הזה.

סתיו שפיר: אז יש לנו את אבנר פורת מחותם ואלעד קפלן.

<אבנר פורת: בעמותת עתים אנחנו מטפלים במאות פניות שקשורות לבעיות וליקויים שונים מול המועצות הדתיות ואנחנו מגישים הרבה מאוד בקשות חופש מידע וגם הרבה מאוד פניות ציבור.

<אבנר פורת: יושב פה, למשל, יושב ראש המועצה הדתית בירושלים שהשיב וגם התפרץ לדברים של כמעט כל אחד מהאנשים שדיברו פה, ובעיקר הנשים שדיברו, יש לנו הרבה מאוד פניות ששלחנו למועצה הדתית בירושלים, בין השאר קרן חדד-טאוב מקבוצת 'אדוות' הזכירה את הפעילות שלנו בנושא הזכויות של נשים במקוואות, ומירי שלם הזכירה את הפעילות המשותפת שלנו בנושא האגרות במקוואות.

<אבנר פורת: בנושאים האלה פנינו למועצה הדתית בירושלים ולא קיבלנו שום מענה.

<אבנר פורת: הייתי מאוד שמח אם כמו שיש כרגע התלהבות להשיב לכל דבר שנאמר, אם גם כשאנחנו פונים במכתבים למועצה הדתית נוכל לקבל תשובות באותה המהירות ובאותה הנחישות.

סתיו שפיר: תעביר אלינו עותק של המכתבים האלה ואנחנו נוודא ש - - -

<אבנר פורת: אני אשמח.

<אבנר פורת: אני רוצה לגעת בנקודה אחת, יש נקודה אחת שעדיין לא כל כך נידונה כאן, ואני חושב שהיא נקודה חשובה, זו המערכת הממוחשבת שכבר מדברים על הטמעתה במשך שנים במועצות הדתיות.

<אבנר פורת: המשרד לשירותי דת דיבר על הטמעת המערכת כבר בשנת 2012, יש לי כאן את תכנית העבודה של המשרד לשירותי דת משנת 2014.

<אבנר פורת: בשנת 2014 נאמר שהושקעו במערכת הממוחשבת 34 מיליון שקלים, בתכנית העבודה נאמר שהוא תוטמע ב-50% מהמועצות הדתיות בשנת 2015.

סתיו שפיר: העלינו את השאלה הזו כבר.

סתיו שפיר: לא לחזור על דברים שהיו, כי אנחנו ממש בלי זמן ואני עוד רוצה לשמוע את ראש מערך הכשרות.

<אבנר פורת: רק במשפט אחד, סגן השר לשירותי דת, אלי בן דהן, הקודם, כבר במאי 2014 אמר שהמערכת הוטמעה.

<אבנר פורת: האוצר מדבר על 45 מיליון שקלים ועדיין לא ברור לנו מה קורה עם המערכת ויש לזה השלכה פרקטית מאוד מאוד משמעותית.

<אבנר פורת: כרגע זוגות עדיין מופנים למקום מגוריהם כשהם באים להירשם לנישואין כדי להנפיק תעודת רווקות.

<אבנר פורת: תעודת רווקות עולה אגרה נוספת של 150 שקלים.

<אבנר פורת: זו עלות מצטברת של מיליוני שקלים לשנה לציבור הנרשמים לנישואים.

<אבנר פורת: לא ברור לי מה הקשר בין המערכת הממוחשבת לבין הנפקת תעודת רווקות ולא ברור לי איך אוכפים בצורה הזאת את החוק לפתיחת אזורי הרישום לנישואין, אבל זה מה שקורה בשטח.

<אבנר פורת: לא ברור אם המערכת קיימת כבר ב-2014 למה זה עדיין לא קורה היום.

סתיו שפיר: ברור, השאלה ברורה, אני גם העליתי אותה בתחילת הדיון.

סתיו שפיר: בבקשה, ציפורת.

<ציפורת שימל: אני רוצה רק להעלות נושא אחר שלא דובר פה, קודם כל באותו כיוון שדיברה קרן, הסיפור של ייצוג הנשים במועצות הדתיות הוא כמובן ייצוג חסר מאוד וכמובן מאוד מאוד חלקי.

<ציפורת שימל: הנשים במועצות הדתיות הרבה פעמים מרגישות שהן משמשות איזה שהוא סוג של עלה תאונה, משהו שהוא מאוד מאוד בסיסי.

<ציפורת שימל: אנחנו יודעים שיש היום חובה, ואנחנו מברכים על זה, על החובה שלפחות תהיה אישה אחת, אבל עדיין הדבר הזה מאוד מאוד מינורי ולא מספיק מהותי.

<ציפורת שימל: אני רוצה להתייחס לנקודה אחת שלא עלתה כאן, וזה ביחס לנושא של מקוואות.

<ציפורת שימל: אני רוצה להתייחס לנקודה מסוימת שנוגעת לציבור של הנשים שהקול שלהן לא נשמע כאן וזה המתגיירות.

<ציפורת שימל: אנחנו יודעים שלמעלה מ-80% מציבור המתגיירים במדינת ישראל הם נשים והצורך שלהן בטבילה הוא חלק מהחובה שלהן בתהליך הגיור וזה אומר שהן כולן זקוקות לנושא הזה של המקוואות כחלק מהטבילה.

<ציפורת שימל: לצערי הרב רק ארבע מועצות דתיות בכל מדינת ישראל, עוד בשנת 2011, הסכימו לקבל על עצמן את האחריות הזאת ולשמש כמקוואות שבהן נשים תוכלנה לטבול והם נמצאים במקומות גיאוגרפיים שהם לא נגישים, יש מבנה אחד בחצור - - -

סתיו שפיר: אנחנו קצת אבל יוצאים פה מהנושא, אני חייבת למקד אותך.

<ציפורת שימל: אבל אני כן חייבת לומר שגלגול האחריות כאן בהקשר הזה בעינינו הוא בעייתי מאוד מאוד מאוד.

סתיו שפיר: אני מבינה אותך, אבל את נוגעת בנושא אחר ואני חייבת בכל זאת לצמצם אותנו עד כמה שניתן לנושא השקיפות.

<ציפורת שימל: הוא לא בדיוק נושא אחר, אני גם אגיד למה, מפני שברגע שאנחנו מדברים על נושא של כספי ציבור והכסף הציבורי אמור לשמש את כלל הציבור, גם טובלות שהן טובלות בתהליך של גיור, אז הדבר הזה צריך לבוא לידי ביטוי אצל כולם.

סתיו שפיר: אני מסכימה איתך לחלוטין, אנחנו פה חייבים להתמקד בסוגיית השקיפות שבעניין הזה ולכן אני בכל זאת אחייב אותנו להצטמצם.

סתיו שפיר: וגם ככה צמצום זה לא הכותרת של הדיון הזה.

<מיכאל גיצין: יש לי שלושה דברים שהייתי רוצה להתייחס אליהם.

<מיכאל גיצין: האחד זה באמת המנגנון המפקח.

<מיכאל גיצין: חלוקת האחריות פה בין הרשות המקומית לבין המשרד לשירותי דת לא ברורה לאף אחד.

<מיכאל גיצין: כל פעם שנשאלו שאלות אחד שלח את המענה למשרד לשירותי דת ואחד שלח לרשות המקומית - - -

<עודד פלוס: הרשות המקומית או המועצה הדתית?

<מיכאל גיצין: הרשות המקומית ביחס לאותם לאותן סוגיות שעולות על הפרק.

<מיכאל גיצין: אני יכול להגיד לך שגם בתור חבר מועצה אני הרבה פעמים שואל שאלות לגבי המועצה הדתית ושולחים אותנו למשרד לשירותי דת והמשרד לשירותי דת שולח אותי לרשות המקומית.

<מיכאל גיצין: אמרת לחברת הכנסת שפיר 'למה את לא שואלת את משרד הפנים?

<מיכאל גיצין: ' העניין פה מערכת היחסים בין המשרד לשירותי דת והרשות המקומית - - -

<עודד פלוס: לא, העליתי את זה בהקשר אחר, שאלתי לגבי הנושא של - - -

סתיו שפיר: זה היה בהקשר של חברת החשמל.

<מיכאל גיצין: לא משנה, יש פה יציר כלאיים שלא קיים במקומות האחרים וצריך לתת לו מענה, כי אנחנו, בתור האנשים שנמצאים בשטח לא יודעים למי לפנות ובגלל המציאות הזאת כל פעם שולחים אותנו למקום אחר.

<מיכאל גיצין: זה דבר ראשון.

<מיכאל גיצין: דבר שני שהוא מאוד חשוב, אסור לנו לשכוח שהמועצות הדתיות הן גופים פוליטיים, מי שממונה שם הם מנגנונים פוליטיים ונציגים של מפלגות פוליטיות מסוימות.

<מיכאל גיצין: זה לא אותו דבר כמו כל נותן שירותים אחר וכאן עולה השאלה לא רק על משגיחי הכשרות או הגורמים האחרים, אם הם קשורים ספציפית למשפחה כזו או אחרת, שזה גם קורה, אלא גם מי המנגנון הפוליטי שממנה אותם ואחרי זה איך הוא מחזיר להם את אותה טובה פוליטית לתוך אותן מערכות ואיך ניתן לפקח על זה.

<מיכאל גיצין: זו סוגיה מאוד גדולה, יש מפלגות ספציפיות שמפעילות מערכים דרך אותן מועצות דתיות וצריך לדעת איך אנחנו מפקחים עליהם.

<מיכאל גיצין: ודבר נוסף שהוא מאוד חשוב, עניין התרומות.

<מיכאל גיצין: לחלק מהמקומות, ודאי מקוואות, מקוואות מקבלים ספציפית תרומות ייעודיות - - -

<נתן נתנזון: להקמה.

<מיכאל גיצין: בהקמה ולא רק בהקמה, אחרי זה לתפעול.

<מיכאל גיצין: אני יכול לספר לך אחרי זה סיפור על החלפת פלגים, על קירות של משפחה אחת שהגיעה וראתה - - -

<קריאה: סלאח שבתי, לא?

<מיכאל גיצין: סלאח שבתי מתקיים היום ב - - -

<קריאה: לא, הוא אומר את זה בציניות.

<קריאה: אני רוצה להגיד לך שאני מתקשה להבין - - -

<מיכאל גיצין: אבל הסיפור הזה של תרומות ואיך התרומות שמיועדות למועצות הדתיות ואיפה הן רשומות ואיך הן מפוקחות ואיך אנחנו יודעים שלא משמשת אותה התרומה לכמה מנגנונים במקביל, כי יש עדויות שזה קורה.

סתיו שפיר: איפה הנתונים האלה מתפרסמים, אגב?

<עודד פלוס: איזה?

סתיו שפיר: של התרומות.

<נתן נתנזון: בשוטף של המועצות הדתיות אני לא מכיר מערך של תרומות בשוטף.

<נתן נתנזון: אם יש תרומות אז זה באמת לגבי בנייה ויכול להיות שמישהו שם עשה - - - אני לא יודע להגיד לך שלא, בכל מקרה זה ברור שזה חלק מהמאזן של המועצה.

<נתן נתנזון: המועצה צריכה לתת קבלה על זה, אז היא לא יכולה לא לרשום את זה.

סתיו שפיר: אגב, איך היא מגייסת תרומה?

סתיו שפיר: כעמותה?

<נתן נתנזון: היא לא עמותה, זה בדיוק העניין, בגלל זה אני אומר לכם, לעניין הזה של הפיתוח, אולי לקרן פיתוח של ה - - -

<קריאה: התשלום ביישוב שאני גרה בו בלכיש, עכשיו סיימו בניית מקווה, התשלום מבוצע דרך מרכז שנקרא מרכז לטהרת המשפחה, שזה ארגון שהוא מגייס את הכסף.

<קריאה: לכאורה זה אמור להיות מבנה דת שמתוקצב, באופן כללי כמעט תמיד הוא מתוקצב בחסר.

<עודד פלוס: בסדר, אין לנו כסף, אנחנו לא נותנים את כל הסכום.

<מיכאל גיצין: בסדר, אבל יש מקווה ייחודי שמשרת ציבור מסוים, לצורך העניין היא קצת יותר איכותית, מי שמנהלת אותו או מי שמפעילה אותו, בנוסף לתפקידה כבלנית, גם מגייסת כספים לבניית המקווה או להשלמתו.

סתיו שפיר: ואז היא עושה את זה דרך גוף אחר?

<מיכאל גיצין: דרך עמותה.

<נתן נתנזון: אבל זה קורה.

סתיו שפיר: ואז גם זה לא נמצא בתוך המאזן.

<נתן נתנזון: לא, כי זה לא שלנו.

<מיכאל גיצין: המדינה לא מתקצבת, אבל אני בתור אזרח שמשלם גם ארנונה וגם מסים ו - - -

סתיו שפיר: וגם בשוטף מגייסים תרומות?

<עודד פלוס: המדינה לא מתקצבת הכול.

<קריאה: אני חייבת לומר על השוטף, אנחנו עוד לא הפעלנו את המקווה לנו, אנחנו כבר שנתיים וחצי מחכים לזה.

סתיו שפיר: יש לנו פה את ראש מערך הכשרות ומנכ"ל הרבנות?

<יעקב סבג: כן.

סתיו שפיר: אני אשמח לתשובותיכם לאוסף השאלות שנשאלו פה.

<יעקב סבג: אני אתייחס לנושא של הכשרות שהעלו פה.

<יעקב סבג: לגבי היקף שעות ההשגחה, בכל מקום דורשים, אמרתם פה, 4 שעות או 6 שעות וכו'.

<יעקב סבג: הנושא של קביעת היקף משרה או היקף שעות השגחה, זה תלוי באפיון של בית העסק.

<יעקב סבג: כפי שאנחנו יודעים יש מסעדות שלא דורשות ולא נותנים מטלות למשגיח לעשות דברים מסוימים, כמו ניפוי קמח, שטיפה של ירקות עלים וכן הלאה, זה הדרך לשים את הכבד על האש כדי שזה יהיה כמו שצריך, ויש מקומות שכן צריך.

<יעקב סבג: אז זה תלוי באפיון ובהיקף של שעות העבודה, בהיקף של כמות הדברים שנדרשים, אם זה בניפוי, אם זה בלשים על האש וכו' - - -

סתיו שפיר: איפה כל הנהלים האלה רשומים ומפורסמים?

<יעקב סבג: יש לנו קובץ נהלי כשרות, של הרבנות הראשית לישראל, יש שם את המשימות, את המטלות, את הדרישות הכשרותיות וההלכתיות, זה מופיע באתר, אפשר למצוא את זה.

<יעקב סבג: יש דברים שנקבעים למעשה על פי בית העסק.

<יעקב סבג: לפני שקובעים את היקף שעות ההשגחה, הרב או ראש מחלקת הכשרות באותה עיר הולך לראות את בית העסק, רואה את הדברים ועל פי הנתונים שהוא מקבל מבעל בית העסק אז הרב, יחד עם בעל בית העסק ועם המפקח, קובעים את שעות ההשגחה.

<יעקב סבג: יכול להיות שמסעדה כזאת, יבקשו ממנה 4 שעות, מסעדה כזאת 6 שעות.

סתיו שפיר: מה לגבי גובה האגרות שמשלמים המוסדות השונים?

<יעקב סבג: זה קבוע.

סתיו שפיר: איפה זה מפורסם?

<קריאה: האגרות מפורסמות ב - - -

<קריאה: יש באתר.

<מיכאל גיצין: אבל השאלה איך עוקבים אחרי כמות שעות העבודה שאותו - - -

<קריאה: נהלי הכשרות זה לא קשור לשעות.

<מיכאל גיצין: שעות העבודה.

<מיכאל גיצין: בן אדם יכול ולהגיד שעה - - -

<עודד פלוס: יש תהליכים בתוך בית העסק, הליכים ממוחשבים.

סתיו שפיר: חברים, שנייה.

סתיו שפיר: מיקי, מה רצית להגיד?

<מיכאל גיצין: יש פה סוגיה שעולה מבתי העסק, הסיפור הזה שאף אחד לא יודע כמה שעות באמת אותו משגיח כשרות עובד, זאת אומרת אף אחד לא מפקח.

<עודד פלוס: אתה מכיר את התהליכים שיש היום בכשרות?

<מיכאל גיצין: אני מכיר את - - -

<עודד פלוס: עזוב את התהליכים, את התהליכים הממוחשבים שיש בתהליך הכשרות.

<מיכאל גיצין: אבל זה הטענות שמגיעות לי - - -

<יעקב סבג: יש שני מרכיבים, יש את המרכיב, את שעות הפעילות הנדרשת, אחר כך היישום של זה והפיקוח על זה.

<יעקב סבג: מה שאתה טוען, אתה אומר שמשגיח צריך להיות 4 שעות והוא מופיע שעתיים.

סתיו שפיר: יש לכם נציב לתלונות ציבור?

<קריאה: הרבנות הראשית.

סתיו שפיר: לא, במערך הכשרות.

<יעקב סבג: אם יש תלונות נקודתיות שמגיעות אלינו אנחנו מטפלים בהם.

<מיכאל גיצין: איך אני מגיע אליך?

<יעקב סבג: יש לך תלונה על רבנות מסוימת - - - איך אתה מגיע אליי?

<יעקב סבג: אתה קודם כל פונה לרבנות המקומית, ברגע שפנית לרבנות המקומית והבאת המידע התגליתי לרב העיר, רב העיר בודק את זה.

<יעקב סבג: אם זה לא לרוחך - - -

סתיו שפיר: אבל המשמעות של נציב תלונות ציבור זה שמדובר בגוף עצמאי, שהוא גוף שיש לו את הזכויות והיכולות שלו לעשות איזה שהוא סוג של בדיקה.

<משה דגן: יש לנו את תמי שהיא אחראית על פניות הציבור, אבל אני רוצה להתייחס לדברים פה, זה נראה כאילו כל אחד עושה שבת לעצמו וזה ממש לא כך.

<משה דגן: צריך להבין שהאגרות הן אגרות על פי התקנות, לצורך העניין היקף ההשגחה זה גם נעשה בצורה מאוד סדורה, יש פה את הרב המקומי, מתחתיו יש מנהל מחלקת כשרות, מתחתיו יש מפקחים ומשגיחים מתחת.

<משה דגן: כלומר כל המנגנון הזה נוצר כדי לפקח ולא להגיע למצב שציין פה חברי.

<משה דגן: אני יכול להסכים שיכול להיות שבמקומות כאלה ואחרים יש עם זה בעיה, וליאור ירחיב על זה עוד מעט, אני בתפקידי הקודם כסמנכ"ל אפיינו את המערכת של הכשרות שבעצם תיצור את המעקב אחר המשגיחים.

<משה דגן: לצורך העניין יהיה למשגיח חתימה דיגיטלית שאנחנו נוכל לפקח על הנוכחות, כמה שעות הוא באמת היה בבית העסק, שלא ייווצר מצב, כפי שצוין פה קודם, שמשגיח לכאורה עושדה 18 שעות ביממה וכביכול הוא נמצא בכמה עסקים במקביל.

<משה דגן: אנחנו יודעים שיש בעיות מקומיות שכאלה, אנחנו הולכים לקראת המקום שייצור את ההסדרה הזאת המוחלטת.

<משה דגן: יחד עם זאת אני חייב לציין שיש לנו פה בעיה אקוטית שבג"צ גם התייחס אליה בבג"צ - - - שזה הנושא של הזיקה של בין משגיח לבין מושגח.

<משה דגן: צריך להבין שאנחנו, המדינה, מדברים בשני קולות, מצד אחד אנחנו אומרים שאנחנו המדינה, לצורך העניין האוצר, שהמדינה לא תעסיק את משגיחי הכשרות ומה שקורה בפועל שהמשגיחים האלה מועסקים על ידי בעלי העסקים, כך שזה יוצר גם איזה שהיא בעיה גם מבחינת המרות של המועצה הדתית אל מול המשגיח, כי המשגיח לא כפוף מבחינת יחסי עובד-מעביד למועצה הדתית, הוא כפוף למושגח.

<משה דגן: צריך להבין שהיכולת שלנו לפקח היא מוגבלת.

<משה דגן: פה אנחנו יושבים על המדוכה כדי ליצור מתווה, איזה שהוא מערך שייצור את הפיקוח בצורה הטובה וגם להפריד בין המשגיח למושגח.

<משה דגן: עוד נקודה אחת.

<משה דגן: לצורך העניין של האחידות, הצעת החוק של סמוטריץ עלתה פה, חבר הכנסת שטרן העלה פה שכביכול החוק הזה הוא לא בא לעשות סדר ולא היא, זה לא נכון.

<משה דגן: לבוא ולומר שהצעת החוק הזה, שהיא נותנת פה שני אלמנטים שהם מאוד מהותיים, שיש פה הסכמה של הרבנות הראשית, אני חושב שזו פריצת דרך מאוד משמעותית, אל"ף, האחידות, ובי"ת, המרות.

<משה דגן: אני חושב שיש פה הצעת חוק שתעשה סדר בכל העניין.

<משה דגן: וגם הוא חשש שהצעת החוק תוביל להעלאת רמת הכשרות.

<משה דגן: הייתה פה התחייבות של הרב הראשי שרמת הכשרות הבסיסית תהיה הרמה הנמוכה ותהיה מעלה רמה אחת גבוהה יותר.

<משה דגן: כשאנחנו מדברים על אחידות יש את זה היום, יש את נהלי הכשרות שמפורסמים, יש את עדכוני הכשרות שאנחנו רוצים על בתי עסק שלא עומדים בנהלים.

<משה דגן: אני חושב שיש מקום לתקן, אבל לא צריך לבוא ולומר שהכול לא בסדר.

סתיו שפיר: מתי אתם מתכוונים לפרסם את הנתונים האלה, כולל את שמות בעלי התפקידים ואת הנהלים החדשים שאתם קובעים?

<משה דגן: הנהלים מפורסמים.

<משה דגן: לצורך העניין, כשאנחנו מדברים על הצעת החוק, הצעת החוק הזאת תסדיר את זה בצורה כזו שהיום הרב המקומי לא כפוף בצורה מוחלטת לרבנות הראשית.

<משה דגן: לצורך העניין יכול להיות שרב מקומי כזה או אחר יבוא ויגיד שהוא החליט על עוד איזה שהוא רכיב כשרותי שהוא עומד עליו, למרות שזה לא בהתאם לנהלים.

<משה דגן: הצעת החוק הזו תעשה איזה שהיא הסדרה.

<משה דגן: צריך להבין שהרב המקומי הוא עצמאי.

<קריאה: אבל זה נהלי כשרות, זה לא נהלי עבודה.

<משה דגן: הרב המקומי הוא עצמאי גם בנישואין וגם בכשרות.

<משה דגן: הצעות החוק הללו יעשו את הסדר בדברים האלה.

<מיכאל גיצין: זה בדיוק המערכת, שהיא לא ברורה.

<משה דגן: ועוד משפט אחד לגבי הנקודה שעלתה פה על התמיכה לכאורה הכפולה.

<משה דגן: כל בקשה לתמיכה שמגיעה למשרד לשירותי דת ותמיכה לבניית מקוואות, יש פירוט מלא על כל מקורות המימון לבניית המקווה, לרבות הנושא של עמותה כזו או אחרת שהיא בדרך כלל לא תורמת, אלא היא בעצם הופכת להיות היזמית והיא מביאה גם את המקורות שלה ויש פה סינרגיה מפוקחת ונבדקת ואין מצב של כפילויות.

<משה דגן: אנחנו בודקים כפל תמיכות בכל מקום, גם בנושא של התרומות.

<משה דגן: אני יודע גם שלמועצה דתית אסור לקבל תרומה בשוטף, התרומה ניתנת רק לצורך בנייה ופיתוח בתי עלמין וכדומה.

<רינה הולנדר: מה לגבי שקיפות - - - של בתי עלמין.

<רינה הולנדר: כמו שאתם רוצים לעשות הסדרה של הכשרות, בתי עלמין, קבורה, אנשים שלא מאפשרים להם לקבור בגלל חלקות - - -

<קריאה: סודר.

<קריאה: גם זה סודר.

<מירי שלם: שזה נושא שגם ניסינו לחקור.

<משה דגן: אני אגיד רק שאמנם אני לא במשרד לשירותי דת, יש את המנכ"ל, אבל ברשותך, עודד, יש הצעת חוק שמקודמת שהולכת לעשות סדר בכל הסוגיות של הקבורה.

<משה דגן: ושוב, אנחנו מדברים על 'שירת הים', זו מערכת שהיו פהכ ל מיני ציניקנים שבאו והיו סקפטיים לגבי הצלחת המערכת ויושב פה בן אדם שהוא חי ונושם את המערכת.

<משה דגן: אני גם זכיתי ללוות אותה ואני מקווה שאני גם אמשיך ללוות אותה בצורה כזו או אחרת.

<משה דגן: אני חושב שהמערכת הזו מראה שבאמת הפנים של המשרד לשירותי דת ושל המועצות הדתיות זה לשקיפות מוחלטת.

<משה דגן: אנחנו יוצרים פה תמיכת מחשב על כל התהליכים, נישואין, כשרות, קבורה, הכול יהיה בתוך זה.

<קריאה: זה כלכלי.

<קריאה: לא, תהליכית ממש.

סתיו שפיר: ליאור, תגיד במילה לגבי ההטמעה של המערכת.

<ליאור אשכנזי: אני אסביר לכם בכמה מילים - - -

<עודד פלוס: תני לו חמש דקות.

סתיו שפיר: לא יהיו לו חמש דקות.

<ליאור אשכנזי: אני משמש כמנהל אגף מערכות מידע במשרד לשירותי דת, כלומר אני אענה לשאלות שלך.

<ליאור אשכנזי: אנחנו פיתחנו שתי מערכות במקביל.

<ליאור אשכנזי: המערכת הראשונה זה באמת לפי חוק צהר, אנחנו קוראים לזה חוק צהר אבל הוא לא באמת כשמו, אלא חוק פתיחת אזורי הרישום וזה השם האמיתי שלו.

<ליאור אשכנזי: בחוק פתיחת אזורי הרישום יצרנו מערכת שתתמוך בקבלה של זוגות שבאים להינשא במועצה דתית מסוימת ובאופן אוטומטי המערכת עלתה נאדה, אפס שקלים, זה מה שהיא עלתה, לא 35 מיליון ולא 70 מיליון ולא סכומים ששמענו פה.

<ליאור אשכנזי: המערכת פותחה על ידי אגף המשרד, המערכת עובדת נכון להיום ב-132 מועצות דתיות תחת התחברות מרוחקת לאותה המערכת.

<ליאור אשכנזי: אנחנו גם ראינו מקרים קצת חריגים בתוך המערכת הזאת.

<ליאור אשכנזי: יש סיפור שקרה בחיפה בחודשים האחרונים עם אותן תקלות לאותם זוגות שרצו להינשא.

<קריאה: אז למה עדיין דורשים תעודת רווקות מ - - -

<ליאור אשכנזי: אני לא פתרון לתעודת הרווקות, אני פתרון למערכות הממוחשבות ולשם אני מגיע.

<ליאור אשכנזי: הפתרון הזה קיים ועובד - - -

סתיו שפיר: מה היא המערכת שעלתה 35 מיליון?

<ליאור אשכנזי: המערכת שעלתה לפני שנתיים לפתיחת אזורי הרישום, היא הגיעה ל-132 מועצות דתיות שביצעו אצלנו הדרכה והטמעה לאותה מערכת והמערכת הזאת נותנת לנו תשובות מלאות לגבי זוגות הבאים להינשא במועצה הדתית.

<ליאור אשכנזי: נכון להיום המערכת משיקה ועובדת בכל המועצות הדתיות ברחבי הארץ, זו המערכת היחידה שאנחנו פיתחנו אותה באופן עצמאי ולא עלתה כלום, אלא פותחה על ידי האגף במשרד.

<ליאור אשכנזי: מערכת 'שירת הים', שירותי הדת היהודיים, למי שלא ידע את הפירוש המילולי של אותה המערכת.

<ליאור אשכנזי: מערכת 'שירת הים' הולכת לתת לנו פתרון כולל לכלל שירותי הדת, זאת אומרת שאנחנו מדברים על נישואין, קבורה, כשרות, עירובין, תהליכי הסדרה בתוך המועצה הדתית, כוח אדם, משא"ן, שאנחנו קוראים לו משאבי אנוש, תקצוב, בקרה, כל התהליכים האלה הם תהליכים תומכים שאנחנו מבצעים היום בתוך מערכת שירת הים.

<ליאור אשכנזי: מערכת שירת הים נכון להיום מבוצעת ומוטמעת ב-12 מועצות דתיות.

<ליאור אשכנזי: כחלק מהטמעה והדרכה של אותן מועצות דתיות סרקנו את כלל תעודות הנישואין במדינת ישראל שלושה דורות אחורה, זאת אומרת שביטלנו את הנושא הזה.

<ליאור אשכנזי: בכלל נספר לוועדה נושא קטן של מערכת שירת הים.

<ליאור אשכנזי: הגיע זוג יוצאי אתיופיה למועצה הדתית בגדרה לפני כחודש.

<ליאור אשכנזי: המועצה הדתית גדרה נמצאת בשירת הים, למועצה הדתית בגדרה אין רב מאשר יהדות אתיופי, יש אותו ברמלה וגם רמלה במערכת.

<ליאור אשכנזי: אותו זוג שהגיע נכנסו למערכת, העלו את תיק הנישואין באופן אוטומטי, אותו בן אדם שישב ברמלה, מברר היהדות, אישר את התיק ובחמש דקות הסתיים כל תהליך בירור היהדות, מה שפעם היה לוקח חודשיים ואני חושב שפה הטכנולוגיה - - -

סתיו שפיר: היא מוטעמת ב-12 מועצות דתיות?

<ליאור אשכנזי: זה פיילוט ב-12 מועצות דתיות.

סתיו שפיר: פיילוט אחרי שהושקעו בה כבר 35 מיליון שקלים?

<עודד פלוס: הפיילוט זה לצורך - - -

<קריאה: זה יהיה, זה יהיה.

<קריאה: יום אחד, לא אמרנו מתי.

<קריאה: יום אחד זה יהיה.

<ליאור אשכנזי: אני אסביר.

<ליאור אשכנזי: חברת הכנסת שפיר, אני רוצה לענות לך על כל השאלות.

<ליאור אשכנזי: נכון להיום אנחנו ביצענו התקנת תשתיות.

<ליאור אשכנזי: בשביל לבצע את מערכת 'שירת הים' ביצענו תהליך ממוחשב בכלל המועצות הדתיות במדינת ישראל, 132, אין היום מועצה דתית במדינת ישראל, או יותר נכון בסוף 2016 לא תהיה מועצה דתית במדינת ישראל שלא תהיה ממוחשבת באופן מלא.

סתיו שפיר: עד מתי?

סתיו שפיר: עד סוף השנה?

<ליאור אשכנזי: עד סוף 2016 אנחנו הולכים לתעד, 65 מועצות דתיות ייכנסו לתוך המערכת פיזית, אנחנו ביצענו תשתיות פיזיות, זאת אומרת אנחנו מדברים על כבלים, על כבילה בקיר ב-65 מועצות דתיות כבר היום, אנחנו נבצע תהליכים מחשוביים בכל המועצות הדתיות, בסוף 2017 כלל המערכת תהיה באוויר, אנחנו נייתר את כל המערכות המשיקות שקיימות היום במועצות הדתיות, זאת אומרת שתהיה תוכנה אחידה לכלל המועצות הדתיות והתוכנה הזאת תיתן, במיוחד לראש המועצה, את התהליכים.

<ליאור אשכנזי: ואנחנו באים לציבור, אני רואה את עצמי כנציג ציבור על כל המשתמע מכך.

<ליאור אשכנזי: ואני סיפרתי לכם את הסיפור על אותו זוג יוצאי אתיופיה שהגיעו להינשא ולשמחתי הרבה אנחנו מגיעים היום למקום שאנחנו חוסכים לאנשים זמן, כסף, טרטורים, וזו 'שירת הים'.

סתיו שפיר: תודה רבה רבה, ליאור.

סתיו שפיר: יש פה כל מיני שאלות שלא נענו, למשל כמה מועצות כונסו בפועל?

<עודד פלוס: מה זה כונסו?

סתיו שפיר: כמה מועצות נבחרו וכונסו?

<עודד פלוס: אין לי את כל הנתונים - - -

סתיו שפיר: אבל זה נתון בסיסי.

<עודד פלוס: דיברו על שליש, אני עוד צריך לבדוק - - -

<קריאה: 30%.

<קריאה: זה הנתונים - - -

<עודד פלוס: אני אסביר.

<עודד פלוס: חשבתי שהזמן קצר.

סתיו שפיר: הזמן קצר, אבל אלה שאלות של מספר.

<עודד פלוס: אני רוצה ממש כמה מילים לדברים שנאמרו ואני אענה גם על השאלה שלך.

סתיו שפיר: תענה לי רגע על השאלה ואחר כך - - -

<עודד פלוס: אני אתחיל עם השאלה שלך.

סתיו שפיר: כן, תודה.

<עודד פלוס: למעשה מועצה דתית צריך באמת לכונן עד שנה אחרי הבחירות, הבחירות היו באוקטובר 13', באוקטובר 14' היה צריך להשלים את ההקמה של המועצות הדתיות.

<עודד פלוס: ברגע שלא כוננה מועצה דתית המועצה הדתית מתפזרת וממנים לה ממונה, מי הממונה?

<עודד פלוס: הממונה זה מי שהיה קודם, מי שהיה ראש מועצה דתית קודם, הוא ממשיך להיות כממונה.

<עודד פלוס: התהליך - - -

<קריאה: או מורשה החתימה.

<עודד פלוס: שלא אנחנו קבענו אותו.

<עודד פלוס: המנגנון הוא נורא נורא מורכב כי אנחנו צריכים לקבל הסכמה של שלושה גופים שלאחד יש זכות וטו על השני, זה העירייה 45%, אנחנו 45%, כשהבחירה שלנו זה מהנציגות המקומית, זאת אומרת נגיד אם יש ייצוג ל'יש עתיד', אנחנו בתור המשרד לשירותי דת צריכים לבחור את האיש של 'יש עתיד', הסיעה ממליצה לנו ואנחנו בוחרים.

<עודד פלוס: ויש 10% של הרבנות המקומית.

<עודד פלוס: אם אין הסכמה של שלושת הגופים האלה הולכים לוועדת שרים.

<עודד פלוס: המנגנון הזה הוא מאוד מורכב, מנסים, כדי להימנע מוועדת שרים, לנסות ולעשות כל מיני התארגנויות מקומיות.

סתיו שפיר: אז מה קרה בינתיים?

<עודד פלוס: בינתיים יש ממונה.

<עודד פלוס: הממונה ברוב המקרים זה אותו ראש רשות שהיה קודם.

<קריאה: ולכן הם רק גברים, מורשי החתימה.

<עודד פלוס: ברוב המקרים זה אותו אחד שהיה קודם, הוא ממשיך כממונה.

<עודד פלוס: אין לו הרכב, אין לו מליאה של המועצה הדתית, אלא הוא - - -

סתיו שפיר: אז כמה מתוך ה-70% - - - כמה אמרנו?

סתיו שפיר: 30% - - -

<עודד פלוס: אני יכול לתת לך מספרים, כי המספרים האלה - - - למה אני לא יודע מספר?

<עודד פלוס: כי המספרים האלה נזילים, כל הזמן יש עבודה על הרכבי מועצות.

<עודד פלוס: אני יכול לומר - - -

סתיו שפיר: זה שלוש שנים כבר אחרי הבחירות.

<קריאה: הממונה הוא לא לבד, יש שניים.

<קריאה: אבל זה לא דמוקרטי.

סתיו שפיר: בכמה מהמקומות יש נשים בין הממונים?

<קריאה: אין ממונה אישה, אין אף אישה.

<עודד פלוס: כי לא היה ראש מועצה דתית קודם.

סתיו שפיר: שאלתי שאלה פשוטה.

<עודד פלוס: אז נתתי לך תשובה פשוטה.

<קריאה: עורך הדין נוס - - -

סתיו שפיר: זה לא יהיה דיון בצעקות, אני בפעם המאה אומרת את זה.

סתיו שפיר: בבקשה, תנהלו דיון בצורה רצינית.

סתיו שפיר: בכמה מהמקומות - - -

<עודד פלוס: אני לא יודע על ראש מועצה דתית כרגע, המקום היחיד שאני יודע שיש שם אישה שמחר אני פוגש איתה, זה אצל אלעזר שטרן, במועצה הדתית שלהם.

<קריאה: אבל היא גם המזכיר.

<קריאה: בדיוק, אין ממונה.

סתיו שפיר: כלומר אין.

<עודד פלוס: אבל היא מתפקדת כראש המועצה הדתית.

סתיו שפיר: אז בפועל התוצאה של חוסר הבחירה הזה זה אומר שבמשך שנים הן ממשיכות לתפקד בלי שיש שם נשים בכלל ובכלל - - -

<קריאה: 70% מהמועצות.

<עודד פלוס: לא, לא ממונה, אמרנו בראש מועצה דתית.

סתיו שפיר: לא, בקרב הממונים, שזה 70% מהמועצות.

סתיו שפיר: על זה אנחנו מדברים.

<עודד פלוס: אז אני אומר, מבין הממונים - - - בהיסטוריה לא היה ראש מועצה דתית - - -

<קריאה: הייתה.

<עודד פלוס: לא, בסיבוב האחרון, הייתה פעם באופקים ובכפר סבא.

סתיו שפיר: עודד, אני רוצה להבין, אם יש לי פה אי הבנה.

סתיו שפיר: ל-70% מהמועצות אין באמת הרכב, יש להם ממונים, ב-100% מתוך ה-70% האלה, כלומר 70% מהמועצות אין עכשיו, זה אומר שאין נשים בכלל באין הרכב הזה.

סתיו שפיר: אין נשים, זאת התוצאה.

<עודד פלוס: נכון.

סתיו שפיר: וזה כבר שלוש שנים אחרי הבחירות.

סתיו שפיר: מה אתם עושים כדי לקדם את הדבר הזה?

<עודד פלוס: אני מסביר, יש כאן קושי שהקושי הוא לא נעוץ - - -

<נתן נתנזון: אפשר היסטוריה?

<נתן נתנזון: שתבינו את המצב.

סתיו שפיר: שבעבר לא היה בכלל מה?

<נתן נתנזון: בעבר היו מועצות דתיות אבל לפני שהיה חוק של תומי לפיד על הסגירה של המועצות הדתיות ההרכב הקודם היה ממשיך לתפקד עד ההרכב הבא.

<נתן נתנזון: את הדבר הזה שינו בחוק, עכשיו כיוון שהחוק שונה אז אין ברירה אלא להפעיל את זה באמצעות ממונים.

<נתן נתנזון: אם החוק הזה לא היה פוגע במועצות אז - - -

<עודד פלוס: אני יכול להגיד לכם, אני הייתי בנתניה על מנת לנסות ולארגן הרכב שם.

<עודד פלוס: יש שם בעיות פוליטיות לא פשוטות, ראש העיר, אני ראיתי איך שהיא מנסה, היא עושה ניסיונות ומדברת עם אנשים.

<עודד פלוס: המורכבות הפוליטית - - -

<קריאה: ציבור הנשים הוא לפחות 50% מהמדינה הזאת.

סתיו שפיר: עודד, השאלה מה אתם עושים כדי לשנות את המצב הזה.

<עודד פלוס: מה שאנחנו עושים?

<עודד פלוס: אנחנו לוחצים, אנחנו מביאים מקרים לוועדת שרים, אנחנו עוברים מקרה מקרה.

<עודד פלוס: עכשיו אנחנו למשל קרובים מאוד מאוד לעשות תקן בחדרה, שלא היה לנו.

סתיו שפיר: אם יש שני ממונים בכל מקום למה לא לדרוש שלפחות חצי מהם יהיו נשים?

<עודד פלוס: אנחנו ממשיכים מצב קיים, אסור לי להחליף.

<איתי עצמון: אתה חייב לשמור על המצב הקיים?

<עודד פלוס: כן.

סתיו שפיר: איפה זה מופיע בחוק?

<עודד פלוס: אני באתי ליועץ המשפטי של המשרד, הרי ברור לך שלנו בתור - - - סתיו - - -

סתיו שפיר: לא, אני מסתכלת על החוק תוך כדי.

<עודד פלוס: אז שנייה, אני רוצה לתת לך תשובה

סתיו שפיר: אני אישה, יש לי חלוקת קשב.

סתיו שפיר: זו, אגב, אחת הסיבות שאתם צריכים ש-50% יהיו נשים, הן יכולות לעשות כמה דברים בבת אחת.

סתיו שפיר: אתה יכול להמשיך.

<עודד פלוס: למעשה לי בתור שלטון חדש, לא לי, יותר לפוליטיקאים, היה עניין להחליף את כל הממונים, נכון?

<עודד פלוס: מה הדבר היותר טוב מבחינתי, לא מבחינתי, כי אני לא מתעסק בזה, אבל השר, לבוא ולשים מינויים אנשים שלו, נכון?

<עודד פלוס: זה הדבר הכי פשוט, יש ממונים, להחליף.

<עודד פלוס: אבל יש לנו הוראה מהיועץ המשפטי, שמגובה בהנחיה של משרד המשפטים, של ארז קמיניץ, אנחנו לא מחליפים ממונים אלא בהרכב.

סתיו שפיר: אבל כשנוצר מצב שבו מעל שנתיים אין שם נשים ב-70%, עוד מעט שלוש, אין נשים בכלל בתוך 70% מההרכבים בגלל שהם ממונים, אני שואלת אותך שוב, בפעם הרביעית - - -

<עודד פלוס: אז אני מסביר, בפעם החמישית.

סתיו שפיר: זה לא מופיע בחוק.

<עודד פלוס: אנחנו לא יכולים, יש הנחיה - - -

סתיו שפיר: אתה רוצה לראות את החוק?

<עודד פלוס: אני מכיר את החוק.

<עודד פלוס: יש הנחיה ברורה - - -

סתיו שפיר: אז תגיד לי איפה זה נמצא.

<איתי עצמון: ואיך ההנחיה הזאת עולה בקנה אחד עם הוראות החוק שבעצם תנאי הכשירות והסמכות למינוי ממונים נקבעים על ידי השר באישור הממשלה.

<איתי עצמון: כלומר אמורות להיות תקנות או הוראות בעניין הזה.

<איתי עצמון: מה ההוראות האלה אומרות?

<עודד פלוס: ההוראות האלה בודקים את תנאי הכשירות, מה שאמרתי קודם, שהאדם הזה צריך לבוא עם רקורד של שלוש שנים לפחות, או שהוא היה סגן ראש עיר בשכר, או שהוא ניהל מערכת מקבילה למועצה הדתית מבחינת היקף תקציבי - - -

<איתי עצמון: ואין נשים ב - - -

<עודד פלוס: לא שאין נשים, אנחנו - - - אני רוצה להסביר, הייצוגיות היא ייצוגיות של הסיעות שמרכיבות את מועצת העיר, מי ששולח לנו, גם בעירייה וגם לנו, אני לא יכול להחליט עכשיו - - - נגיד עכשיו השר הוא מש"ס, אני לא יכול לבוא ולהגיד 'אני עכשיו שם ארבעה חברים מש"ס', לא, אם לש"ס יש מנדט אחד אז הייצוגיות שלהם תהיה אקוויוולנטית, אם יש למפלגת העבודה ייצוג מסוים, אנחנו צריכים לבוא לסיעת העבודה - - -

סתיו שפיר: ועדיין ב-70% אין - - -

<עודד פלוס: אני עכשיו מניח לך את הכפפה, את במחנה הציוני, ברגע שבאים מעירייה ואומרים 'תשלחו את הנציג של המחנה הציוני', שימנו את מי שימנו.

סתיו שפיר: במסגרת זה שאנחנו היום נמצאים במצב שבו ב-70% אין נשים, למה שאתם לא תעבירו הוראה כזאת לרשויות, שאומרת 'אנחנו מבקשים שאתם תנסו להמליץ על נשים לתפקידים האלה'?

<עודד פלוס: לא, אני חושב שיש מספר מסוים, צריך להיות, אני לא זוכר את המספר בדיוק, מסך הכול ההרכב של - - -

<קריאה: אחת.

סתיו שפיר: שאלתי למה לא - - -

<עודד פלוס: אבל זו השקיפות עכשיו.

<נתן נתנזון: עודד, אתם מפספסים פה, לדעתי, בין שני תחומים.

<נתן נתנזון: יש תחום של ממונים ותחום של ההרכבים.

<נתן נתנזון: בתחום של הממונים אומר היועץ המשפטי לא יחליף את הממונים אלא הרכב, לכן אנחנו תקועים עם הממונים האלה.

<נתן נתנזון: בתחום של ההרכבים יש עמידה על זה, מצד היועץ המשפטי של המשרד לשירותי דת, כשמגיעים אליו שמות המומלצים להרכב, איפה הנשים בהרכב.

<קריאה: אחת, אישה אחת.

סתיו שפיר: חבר'ה, אנחנו חייבים לסיים.

סתיו שפיר: יש לך תשובות לשאלות שנאמרו פה?

<עודד פלוס: שתי תשובות לשתי שאלות.

<עודד פלוס: אם הייתם שומעים ואני מזמין אותך, אנחנו לא עוד הרבה זמן, אנחנו עוד לא החלטנו על תאריך, עושים השקה של מערכת 'שירת הים'.

<עודד פלוס: אני מזמין את כל האנשים שנמצאים פה.

<עודד פלוס: הדיון שלנו הוא על השקיפות וברגע שאתם תראו את המערכת אתם תבינו כמה שהמערכת נותנת מענה, כרגע אנחנו - - -

סתיו שפיר: תיתן לי הרשאה אני אשמח לבדוק.

<עודד פלוס: תבואי לראות.

<נתן נתנזון: הרשאה להיכנס לתוך המערכת?

<עודד פלוס: לא, שתבואי - - -

סתיו שפיר: למה לא?

<נתן נתנזון: לא, זה בסדר גמור, למה לא?

סתיו שפיר: אני אוהבת מידע.

<עודד פלוס: ברגע שנשיק את המערכת, אנחנו הולכים להשיק, כרגע יש לנו את מערכת הנישואין, יש לנו את מערכת הכשרות ויש לנו מערכת מסוימת שאנחנו מפתחים כרגע, שהיא אגף של הקבורה, היא לא תהיה מלאה, ואנחנו הולכים לעשות מערכת מערכת שבסופו של יום היא תעזור למועצות הדתיות, אבל היא תייצר יתר שקיפות.

<עודד פלוס: זה דבר אחד.

<רינה הולנדר: האם לחברי מועצה תהיה גישה חופשית למערכת הזאת?

סתיו שפיר: שאלה נכונה, לחברי מועצה תהיה גישה?

<עודד פלוס: זה תלוי בהרשאות של ראש המועצה.

<עודד פלוס: המערכת הזאת היא מערכת שלא נותנת מידע, היא מערכת שמאפשרת ביצוע של פעולות.

<רינה הולנדר: אבל למה אתם לא תורידו נוהל לראשי המועצה שחברי המועצה יקבלו גישה מלאה למערכת הזאת.

<עודד פלוס: זו מערכת ביצוע.

סתיו שפיר: תשובה שלישית.

<עודד פלוס: לגבי הנושא של השקיפות בכל מה שקשור למקוואות, אנחנו עכשיו הולכים לייצר שלט שיגדיר את התעריפים שאפשר לגבות במקווה.

<עודד פלוס: יש עוד סוגיה שעלתה עכשיו בעקבות הבג"צ לגבי הטובלת, לגבי טבילה ללא בלנית, ההחלטה של היועץ המשפטי לממשלה, לפי ההנחיה שלו אנחנו צריכים להכניס את זה גם.

<עודד פלוס: ואנחנו הולכים לעשות באותו מהלך סקר טובלות.

<עודד פלוס: המשרד שלנו ינהל סקר טובלות, כל טובלת תוכל לפנות למשרד לשירותי דת במערכת ממוחשבת שאנחנו כרגע מרימים אותה והיא תוכל להתלונן, כמה כסף לקחו לה, איזה יחס נתנו לה.

<ליאור אשכנזי: סקר הטובלות עולה ביום רביעי לאוויר, סקר טובלות שמותאם גם לסלולר, גם לטאבלטים.

<קריאה: זה מקבל תלונות?

<ליאור אשכנזי: גם תלונות, בוודאי.

<ליאור אשכנזי: קיבלתם סקר שכל אישה ואישה שתצא מהמקווה תוכל - - -

סתיו שפיר: אנחנו חייבים לסכם.

סתיו שפיר: אני מאוד מצטערת, זה דיון מרתק, באמת, אבל אנחנו כבר בעשרים דקות איחור.

סתיו שפיר: אני רוצה להודות לך, עודד פלוס, על התשובות וגם על הרצון והשאיפה לשנות דברים ולתקן פגמים כאלה, וגם לרב משה דגן, על התרומה שלכם לדיון ובכלל לכל המשתתפים פה.

סתיו שפיר: אני למדתי כאן המון, תודה רבה לכולכם, וכמובן יוזמי הדיון, חברי הכנסת אלעזר שטרן, יוליה מלינובסקי ומרב מיכאלי שיזמו את הדיון והביאו אותו לכאן.

סתיו שפיר: שני דברים לגבי שקיפות.

סתיו שפיר: נאמרו פה כל מיני דברים, נזרקו כל מיני הערות לאוויר, האם דורשים את הדבר הזה מכולם, האם ככה זה.

סתיו שפיר: חברים, בראש ובראשונה כולכם מוזמנים, יש לכם כרטיס פתוח להיכנס לוועדה ולראות את הדרישות של ועדת השקיפות מכל המשרדים ומכל הגופים שמקבלים כספי ציבור.

סתיו שפיר: שקיפות לא נעשית רק בגלל שהציבור חטטן או שמעניין אנשים לראות כמה מוציאים על נייר טואלט ועל קופסאות קפה.

סתיו שפיר: שקיפות היא בראש ובראשונה אסטרטגיה כדי לייצר יעילות במגזר הציבורי, כדי לדאוג שכספי ציבור לא יבוזבזו לחינם ובטח שלא יופקרו לכל מיני שחיתויות, לחלוקה למקורבים, להעברות כספים או אפילו לסתם בזבזנות שאינה מן הנדרש כשזה נוגע לכספי ציבור.

סתיו שפיר: ברגע שהמידע קודם כל מקוטלג ומאורגן בצורה רצינית, לא ב - - - דיברנו על כרטיסיות, בצורה רצינית שמאפשרת לנו לבחון, גם כשאנחנו קובעים תקציב וגם כשאנחנו מפקחים על התקציב ובכלל על כל אחת מה - - - העלינו פה המון המון דברים שגם קשורים בנהלים ובכללים ולא רק בתקציבים, וברגע שהמידע נמצא לנו מול העיניים בצורה מסודרת ומאורגנת אנחנו גם מקבלים החלטות יותר טובות, כי אנחנו רואים מה קורה, אנחנו יודעים מה צריך לשנות, אנחנו יכולים לתחקר את עצמנו אחורה ולראות מה עשינו לא טוב ולדאוג לשנות את הדברים שצריך לשנות אותם במהירות האפשרית.

סתיו שפיר: כלומר בלי שקיפות לא תהיה פה יעילות וזה רק פותח פתח אדיר לשחיתויות, להעברות כספים לא חוקיות ולשימושים לא חוקיים ואפילו מושחתים בכספי ציבור.

סתיו שפיר: הדבר הזה הוא לא מקובל, בשביל זה אנחנו דורשים את השקיפות, בראש ובראשונה.

סתיו שפיר: מעל כל זה המדינה והמחוקק כבר החליטו שהמידע הזה שייך לציבור והוא אמור להיות מונגש מלכתחילה, לא לחכות לשום חוק חופש מידע, לשום פנייה, לשום תלונה, זה צריך להיות מונגש מלכתחילה.

סתיו שפיר: זה חלק מתפקידכם, אני חייבת להגיד שכל עניין האחריות פה, למי יש אחריות על מה, לא לגמרי הובן לוועדה לאורך הדיון הזה, זה לא כל כך ברור.

סתיו שפיר: לכן אני פונה אליך, עודד, אני חושבת שאתם כרגולטורים צריכים להסדיר את העניין הזה ולדאוג שיש פיקוח מלא.

סתיו שפיר: שוב, השקיפות גם תאפשר לכם להצליח לקבל פה החלטות יותר טובות ותהליכים, אתם צריכים להיות הראשונים שיש להם אינטרס לעשות את זה, ואפילו היא תשמש אתכם כשתבואו ותדרשו הגדלת תקציב.

סתיו שפיר: אתם אומרים שאין מספיק כסף, שאי אפשר לנהל את התקציבים האלה כמו שצריך, תראו את זה, ברגע שתוכיחו את זה גם לחברי הכנסת וגם למשרד האוצר יהיה אפשר גם לשנות את הדברים האלה ולהבטיח את התקציבים הנדרשים במידה שבאמת נדרשים תקציבים נוספים.

סתיו שפיר: בשירות שהוא עוסק באמת בפרטים הכי אינטימיים וחשובים בחייהם של אזרחי ישראל, אי אפשר שלא לספק את השקיפות הזאת.

סתיו שפיר: זה דבר בסיסי, לא יכול להיות שאנשים יישארו ללא מענה.

סתיו שפיר: מה שאנחנו נבקש מהמשרד לשירותי דת, כרגולטור, זה למסור נתונים על כל התמיכות ופרסום של ההתקשרויות.

סתיו שפיר: אם לא נקבע גובה מינימלי לפרסום התקשרות, אז בבקשה לפרסם אותו.

סתיו שפיר: ככה גם לגבי התקשרויות בלי מכרז.

סתיו שפיר: שמענו פה נתונים רק מהמועצה בירושלים, אבל אני רוצה לדעת את זה לגבי כולם, איזה התקשרויות מתבצעות ללא מכרז ועל איזה סכומים, מה הכללים של הדבר הזה.

סתיו שפיר: אמר לנו מנכ"ל המשרד שבתוך חודש יפרסמו עותק ראשון של מדריך עם זכויות וחובות לכל חברי המועצות הדתיות.

סתיו שפיר: אנחנו מברכים את זה ואנחנו מבקשים שיישלח לוועדה.

סתיו שפיר: גם התחייבתם לבחון החלה של סעיף בפקודת העיריות שיאפשר לחבר מועצה לקבל מידע בתוך שלושה ימים, גם לחברי המועצות הדתיות.

סתיו שפיר: נבקש גם לבחון באמצעות המחלקה המשפטית קביעה של תנאי סף לתפקידים בתוך המועצה, למשל לגזברות, שדורשת מומחיות כלכלית מסוג כזה או אחר.

<נתן נתנזון: פה יש לכם טעות, אני רוצה להפריך.

<נתן נתנזון: הנושא של הגזברות תפס פה קודם נפח גדול, אתם צריכים להבין את ההבדל המהותי בין גזבר של רשות מקומית ל - - -

סתיו שפיר: אנחנו לא ניכנס לזה עכשיו.

סתיו שפיר: אם יש דברים שצריך להוסיף תשלחו לנו.

<נתן נתנזון: תבינו שזה שני עולמות שונים לגמרי, גזבר ברשות מקומית זה בשכר וגזבר במועצה דתית זה בהתנדבות.

<קריאה: זאת אחת הבעיות.

<עודד פלוס: זה מורשה חתימה, יותר נכון.

סתיו שפיר: אז יכול להיות שגם את זה צריך לתקן.

סתיו שפיר: זה לא אומר שהוא לא צריך להיות בעל הידע המספק לבצע את המשימה, גם אם הוא בא בהתנדבות.

<נתן נתנזון: מה זאת אומרת?

<נתן נתנזון: הידע שלו לא מתבקש - - -

סתיו שפיר: זה שזה בהתנדבות זה לא אומר שאתה לוקח מישהו - - -

<נתן נתנזון: הוא נאמן ציבורי כחותם שני, הוא לא גזבר מקצועי אלא הוא נאמן ציבורי.

סתיו שפיר: ברגע שהוא מקבל לידיו אחריות על כספי ציבור חייבים להיות פה כללים מנחים.

סתיו שפיר: זה א'-ב'.

סתיו שפיר: ואנחנו רוצים לראות את הדוחות הכספיים, התקציבים והמאזנים המבוקרים של מועצות מקומיות, להבין כמה מהם הוגשו, איפה זה נמצא.

<עודד פלוס: אנחנו נקבל פרוטוקול?

סתיו שפיר: הפרוטוקול מפורסם באופן פתוח לציבור בכל ועדה בכנסת.

<עודד פלוס: לא, אתם מעלים את כל הדברים שאת העלית עכשיו?

סתיו שפיר: הכול עולה ואתם גם תקבלו מסקנות.

סתיו שפיר: ותוספת אחרונה, בהתאם לדיון האחרון שערכנו בדקות האחרונות, לגבי הנשים.

סתיו שפיר: ב-70% מהמועצות שאין בהן הרכב, אנחנו מבקשים מכם לבדוק את העניין כולל לתת המלצה או הנחיה למועצות לתעדף, ש-50% יהיו נשים.

<עודד פלוס: אנחנו נבדוק את ה - - -

סתיו שפיר: בסדר.

סתיו שפיר: שוב, המון המון תודה לכולכם, זה היה דיון מרתק ואנחנו נבצע על זה דיון מעקב.